qundao/data-zh-poetry huggingface dataset:
春归
作者：严粲
朝代：宋

抵死连宵雨不休，今朝晴景莫登楼。杜鹃啼得春归了，风里杨花点点愁。
春恨
作者：严粲
朝代：宋
体裁：七言绝句

马上东风吹酒醒，空将春恨到江亭。飞香寂寞无寻处，烟映晚山深浅青。
春晚
作者：严粲
朝代：宋
体裁：七言绝句

向来得意在烟霞，失脚黄尘负岁华。过却海棠浑不省，梦中犹自咏梅花。
昭君怨
作者：严粲
朝代：宋

欲洗铅华净，那须画手工。玉颜翻自误，不似旧图中。
昭君怨
作者：严粲
朝代：宋

欲洗铅华浄，那须画手工。
玉颜翻自误，不似旧图中。
月
作者：严粲
朝代：宋
体裁：七言绝句

只道今宵月出迟，云间不觉上多时。夜深花影如清昼，何处山头一笛吹。
月夜与张辑论诗
作者：严粲
朝代：宋

凉露初长夜，纤云净尽时。几人还对月，与客共论诗。苦思常难稳，閒题或更奇。不应誇末俗，准拟古人知。
月夜与张辑论诗
作者：严粲
朝代：宋

凉露初长夜，纤云浄尽时。
几人还对月，与客共论诗。
苦思常难稳，閒题或更奇。
不应夸末俗，准拟古人知。
有客
作者：严粲
朝代：宋
体裁：古风

有客华阳巾，□□□园竹。傲睨若无人，风神动岩谷。主人延客语，山中酒新熟。饮酣出素书，鸟篆不可读。欲问度世诀，长啸振林木。轩然别我去，举头但黄鹄。
望彭蠡
作者：严粲
朝代：宋

万壑气交会，今知楚泽雄。水明才辨树，雾合忽迷空。远浦沈初月，孤舟乱去鸿。阑干已愁思，渔唱入蘋风。
望彭蠡
作者：严粲
朝代：宋

万壑气交会，今知楚泽雄。
水明纔辨树，雾合忽迷空。
远浦沈初月，孤舟乱去鸿。
阑干已愁思，渔唱入苹风。
未开梅
作者：严粲
朝代：宋

老树天机早，潜回一点春。
寒梢方蓓蕾，瘦影已精神。
冷淡看前辈，芳菲总后尘。
更须香共色，未是监花人。
李贾携诗卷见访贾与严沧浪游
作者：严粲
朝代：宋

石屏新卷裏，曾得见君诗。
大册烦来教，平生慰梦思。
高标去尘远，古调少人知。
汝与吾宗好，风骚更属谁。
李贾携诗卷见访贾与严沧浪游
作者：严粲
朝代：宋

石屏新卷里，曾得见君诗。大册烦来教，平生慰梦思。高标去尘远，古调少人知。汝与吾宗好，风骚更属谁。
松雪
作者：严粲
朝代：宋
体裁：五言绝句

阴崖未知晴，松雪自在白。可恨晚风颠，飞寒乱苔石。
林和靖祠
作者：严粲
朝代：宋
体裁：五言律诗

白云人已矣，古屋自苍苔。林下误疑鹤，水边空见梅。市人携酒至，歌女棹船回。检点幽栖处，湖光似向来。
次韵宴坐画图
作者：严粲
朝代：宋

京尘倦来归，故山喜还璧。
淡交松桂在，昔别猿鹤忆。
晚知閒味深，甘为幽讨惑。
尚念身在山，佳处恐未识。
看山须全境，一览尽目力。
伊谁有巨轴，亭亭挂空碧。
吾闻古灵匠，能事略翰墨。
盘礴溟涬初，太素含黼饰。
妙手斡玄微，炼此石五色。
天机一呈露，真宰惜不得。
写出万古愁，苍茫思何极。
烟村带远市，云树出峭壁。
有人閒倚栏，飞鸟亦自适。
俗间重小景，局促无奇特。
五日十日画，大类宋楮刻。
谁会悠然心，醉来眠对客。
次韵宴坐画图
作者：严粲
朝代：宋

京尘倦来归，故山喜还璧。淡交松桂在，昔别猿鹤忆。晚知閒味深，甘为幽讨惑。尚念身在山，佳处恐未识。看山须全境，一览尽目力。伊谁有巨轴，亭亭挂空碧。吾闻古灵匠，能事略翰墨。盘礴溟涬初，太素含黼饰。妙手斡玄微，鍊此石五色。天机一呈露，真宰惜不得。写出万古愁，苍茫思何极。烟村带远市，云树出峭壁。有人閒倚栏，飞鸟亦自适。俗间重小景，局促无奇特。五日十日画，大类宋楮刻。谁会悠然心，醉来眠对客。
次韵菊花山人沈庄可见过之作
作者：严粲
朝代：宋
体裁：五言律诗

借得山中集，尘埃一半侵。读来知句好，老去向谁吟。高义先投刺，忘怀肯抱琴。茅斋亦相约，樽酒要同斟。
欧阳道士归自临安
作者：严粲
朝代：宋
体裁：七言绝句

洞穴云生窗户凉，道人宴坐但焚香。向来游遍王侯第，还似山林意味长。
汎湖
作者：严粲
朝代：宋

四边天共水漫漫，身在鸿濛缥渺间。忽见浮空青一抹，舟中人说是湖山。
池阳道中
作者：严粲
朝代：宋

脱叶舞风过别岸，湿云含雨上晴天。
修途喜借晚凉得，幽鸟一声生翠烟。
池阳道中
作者：严粲
朝代：宋

脱叶舞风过别岸，湿云含雨上晴天。脩途喜借晚凉得，幽鸟一声生翠烟。
泛湖
作者：严粲
朝代：宋

四边天共水漫漫，身在鸿蒙缥渺间。
忽见浮空青一抹，舟中人说是湖山。
湘中
作者：严粲
朝代：宋
体裁：五言律诗

千古怀沙恨，凄凉何处论。坐看宗国事，安用一身存。落叶西风岸，孤舟半夜猿。年年江月白，为照独醒魂。
湘川逢故人
作者：严粲
朝代：宋
体裁：五言律诗

少小□同巷，分携知几年。乍逢如未识，相问转悽然。月色秋看好，潮声夜听圆。醉来共乡语，不觉是湘川。
独往
作者：严粲
朝代：宋

一径历纡余，独往未到处。
岂曰岩泉幽，心閒即真趣。
萧萧松有声，依依花自开。
樵翁向我笑，问我何从来。
独往
作者：严粲
朝代：宋

一径历纡馀，独往未到处。岂曰岩泉幽，心閒即真趣。萧萧松有声，依依花自开。樵翁向我笑，问我何从来。
玉溪雪夜
作者：严粲
朝代：宋

雪霁天夜白，月上江空明。
饮散客就船，万籁沈三更。
谁家竹篱岸，摸索疎枝横。
不着色与香，令我毛骨清。
醉魂乘沆瀣，看舞婆罗城。
玉溪雪夜
作者：严粲
朝代：宋

雪霁天夜白，月上江空明。饮散客就船，万籁沈三更。谁家竹篱岸，摸索疏枝横。不著色与香，令我毛骨清。醉魂乘沆瀣，看舞婆罗城。
琴
作者：严粲
朝代：宋
体裁：七言绝句

孤松风下弦秋清，湘江湛湛湘山青。一声吹入天冥冥，何处白鹤飞来听。
琵琶洲
作者：严粲
朝代：宋

琵琶古怨犹凄清，何年一抹横烟汀。人言随波高下如浮萍，神鳌背负能亭亭。不知水仙宫殿碧皎洁，玉弦遥映云锦屏。胡沙万里音尘绝，独与鹦鹉愁青冥。天际归舟认髣髴，江头寒月伤伶仃。悄然夜久天籁起，往往恍惚游百灵。秋风袅袅兮水泠泠，俗耳筝笛兮谁能听。我眼如耳耳如鼻，妙处不言心独醒。钧天住奏三千龄，石钟水乐遗林坰，岂有宝器终飘零。一朝詄荡开天扃，帝命下取呵六丁。陶梭共起变化随雷霆，古馀山色空青青。
琵琶洲
作者：严粲
朝代：宋

琵琶古怨犹凄清，何年一抹横烟汀。
人言随波高下如浮萍，神鳌背负能亭亭。
不知水仙宫殿碧皎洁，玉絃遥映云锦屏。
胡沙万里音尘绝，独与鹦鹉愁青冥。
天际归舟认髣髴，江头寒月伤伶仃。
悄然夜久天籁起，往往恍惚游百灵。
秋风袅袅兮水泠泠，俗耳筝笛兮谁能听。
我眼如耳耳如鼻，妙处不言心独醒。
钧天住奏三千龄，石钟水乐遗林垧，岂有宝器终飘零。
一朝詄荡开天扃，帝命下取呵六丁。
陶梭共起变化随雷霆，古余山色空青青。
画梅兰竹石
作者：严粲
朝代：宋
体裁：七言绝句

正忆吟窗占竹坡，风烟触眼奈愁何。梅兰只作从前瘦，石上苍苔别后多。
盘谷图
作者：严粲
朝代：宋
体裁：七言绝句

声利争驰毫末间，几人能得健时閒。不须展画相撩弄，昨夜秋风忆故山。
示园丁
作者：严粲
朝代：宋

种竹宜疎延夜月，浇花须早趁晨阴。
溪边钓石勤时扫，恐有诗人来醉吟。
示园丁
作者：严粲
朝代：宋

种竹宜疏延夜月，浇花须早趁晨阴。溪边钓石勤时扫，恐有诗人来醉吟。
秋入
作者：严粲
朝代：宋

秋入苹风白浪生，痴云未放楚天晴。
青山湖水知何处，中有斜阳一段明。
秋入
作者：严粲
朝代：宋

秋入蘋风白浪生，痴云未放楚天晴。青山湖水知何处，中有斜阳一段明。
秋怀
作者：严粲
朝代：宋
体裁：五言律诗

秋怀不到梦，历历数寒更。坐得楚天白，吟教湘水清。残灯摇壁影，片叶坠阶声。起看孤城雾，人间事又生。
秋思
作者：严粲
朝代：宋

风落叶间残点雨，月窥窗下不眠人。
秋清一片无谁领，併作诗愁入鬓新。
秋思
作者：严粲
朝代：宋

风落叶间残点雨，月窥窗下不眠人。秋清一片无谁领，并作诗愁入鬓新。
秋风
作者：严粲
朝代：宋
体裁：五言律诗

门与姑山对，溪边有故庐。别来三径菊，閒却一楼书。水碓长腰米，村船巨口鱼。秋风归去好，留滞意何如。
系舟
作者：严粲
朝代：宋

古岸人家少，苍茫此系舟。闺中今夜月，江上晚风秋。一水萦寒梦，双鸿乱远愁。湘源知不恶，吾意肯淹留。
繫舟
作者：严粲
朝代：宋

古岸人家少，苍茫此繫舟。
闺中今夜月，江上晚风秋。
一水萦寒梦，双鸿乱远愁。
湘源知不恶，吾意肯淹留。
纪梦
作者：严粲
朝代：宋

烟岛空濛一鹤飞，天风满袖自吟诗。觉来犹似非人世，花影栏干月上时。
纪梦
作者：严粲
朝代：宋

烟岛空蒙一鹤飞，天风满袖自吟诗。
觉来犹似非人世，花影栏干月上时。
自乐平阅视渡舟取道太阳渡宿地藏院
作者：严粲
朝代：宋
体裁：古风

康山问民涉，阳渡平地讼。朅来招提宿，疏峰结飞栋。研丹启囊书，点勘自成讽。佛香触深悟，僧茗来清供。阳颓岚气生，鸿没天宇空。向来山中乐，忽忽岂其梦。
舟中夜酌别邓均
作者：严粲
朝代：宋
体裁：五言律诗

共对船头月，通宵语未终。乡关几岁别，笔墨小时同。江影高低树，秋声断续鸿。相逢浑草草，明日又西东。
舟中夜雪
作者：严粲
朝代：宋

落帆侵夜色，客思正悽悽。风撼潇湘覆，云连宇宙低。洒篷吹乍急，攲枕听还迷。懒惰无清兴，谁人访剡溪。
舟中夜雪
作者：严粲
朝代：宋

落帆侵夜色，客思正悽悽。
风撼潇湘覆，云连宇宙低。
洒篷吹乍急，欹枕听还迷。
懒惰无清兴，谁人访剡溪。
茅舍
作者：严粲
朝代：宋
体裁：五言律诗

村居远城市，独木渡塘坳。迸笋补篱竹，落松添屋茅。童归携酒榼，客至得盐包。随分山中好，低檐燕有巢。
荐福寺
作者：严粲
朝代：宋

石径秋痕苔藓深，谁将清气润修林。
戴公堤上古时月，几度凉宵照苦吟。
荐福寺
作者：严粲
朝代：宋

石径秋痕苔藓深，谁将清气润脩林。戴公堤上古时月，几度凉宵照苦吟。
菊
作者：严粲
朝代：宋

寒林色枯槁，粲粲篱菊鲜。冷艳无俗韵，孤芳弄秋妍。金晶与高絜，未觉阳和偏。岂无儿女花，谁能制颓年。
菊
作者：严粲
朝代：宋

寒林色枯槁，粲粲篱菊鲜。
冷艷无俗韵，孤芳弄秋妍。
金晶与高絜，未觉阳和偏。
岂无儿女花，谁能制颓年。
菊
作者：严粲
朝代：宋
体裁：五言律诗

秋篱霜露寒，独立尔良难。不作过时恨，从教耐久看。风流沾腊蕊，臭味忆骚兰。孤淡逢心赏，幽香故未阑。
蒙斋先生赋张通守佚老堂次韵
作者：严粲
朝代：宋

拂衣归共白云间，佚老堂中天地宽。黄发可教供鞅掌，青山聊足对高寒。杖藜行乐春风软，纸帐佳眠晓日团。林下未应忘世事，并烦寄语谢家安。
蒙斋先生赋张通守佚老堂次韵
作者：严粲
朝代：宋

拂衣归共白云间，佚老堂中天地宽。
黄髮可教供鞅掌，青山聊足对高寒。
杖藜行乐春风软，纸帐佳眠晓日团。
林下未应忘世事，併烦寄语谢家安。
被檄乐平至鸣溪渡有山与南丰军山同名者予昔从岭庵谢先生梦得游先生于湖畏友也豪于诗悦军山之峭拔畅其吟怀自昭武徙家于市山筑室曰西窗以朝夕对焉尝命余记之余时从西窗樽酒论文为乐如是者十载今先生已矣感而赋诗
作者：严粲
朝代：宋
体裁：七言绝句

江西绝顶插晴空，此地山名偶自同。唤起西窗十年梦，一樽何处酹诗翁。
西湖
作者：严粲
朝代：宋
体裁：五言律诗

何处春晴好，西湖元巳朝。马嘶堤上路，船过柳阴桥。敲竹鹤声起，弄泉花影摇。坐看游客尽，烟水思迢迢。
见梅
作者：严粲
朝代：宋

绝怜生意上寒枝，几度巡檐错恨迟。
数点疎花人未见，窗间早被月明知。
见梅
作者：严粲
朝代：宋

绝怜生意上寒枝，几度巡檐错恨迟。数点疏花人未见，窗间早被月明知。
观北来倡优
作者：严粲
朝代：宋
体裁：七言绝句

见说中原极可哀，更无飞鸟下蒿莱。吾侬尚笑倡优拙，欲唤新翻歌舞来。
调古
作者：严粲
朝代：宋
体裁：五言律诗

调古人能听，眉长世共妍。家山夕阳外，心事落鸥边。弟妹知何在，风尘祗自怜。孤灯照危坐，不是少林禅。
过江东
作者：严粲
朝代：宋

落花时节过江东，浓绿山头间小红。
野店日长春寂寂，柳阴摇扬酒旗风。
过江东
作者：严粲
朝代：宋

落花时节过江东，浓绿山头间小红。野店日长春寂寂，柳阴摇飏酒旗风。
送张辑游宣城
作者：严粲
朝代：宋

君抚渊明底样琴，肯于弦上要知音。相逢尘事不挂口，别去清愁总上心。听雨夜床孤旧约，看云秋壑想幽寻。他年跨鹤相过否，应笑浮名雪满簪。
送张辑游宣城
作者：严粲
朝代：宋

君抚渊明底样琴，肯于絃上要知音。
相逢尘事不挂口，别去清愁总上心。
听雨夜床孤旧约，看云秋壑想幽寻。
他年跨鹤相过否，应笑浮名雪满簪。
送戴式之
作者：严粲
朝代：宋

自小寻诗出，江湖今白头。应嫌少陵读，不似子长游。风雨夜愁枕，莺花春醉楼。吟边消息好，怀古问沙鸥。
送戴式之
作者：严粲
朝代：宋

自小寻诗出，江湖今白头。
应嫌少陵读，不似子长游。
风雨夜愁枕，鶑花春醉楼。
吟边消息好，怀古问沙鸥。
送黄炳
作者：严粲
朝代：宋
体裁：五言律诗

未尽连床话，匆匆又语离。襟期无限事，书寄若为辞。昔别已十载，重逢还几时。孤舟明夜月，何处照相思。
道中
作者：严粲
朝代：宋

客思晓寒凝，初阳树外升。气蒸茅屋雪，声裂野池冰。倦路行偏远，思山隐未能。仆夫愁过岭，遥指最高层。
道中
作者：严粲
朝代：宋

客思晓寒凝，初阳树外昇。
气蒸茅屋雪，声裂野池冰。
倦路行偏远，思山隠未能。
仆夫愁过岭，遥指最高层。
道中见茶花
作者：严粲
朝代：宋
体裁：七言绝句

朝来露湿欲寒天，谁赏幽芳古道边。风味十分留贡焙，浮花正自不须妍。
道傍木犀
作者：严粲
朝代：宋
体裁：七言绝句

路人攀折半成荒，何似山中自在芳。可耐西风相料理，为谁消得许清香。
酴醿
作者：严粲
朝代：宋
体裁：七言绝句

东风暖迸龙蛇起，丽日晴烘玉雪香。可惜开时春向晚，不教桃李见清芳。
重九后五日游齐山
作者：严粲
朝代：宋
体裁：古风

官痴缚辰酉，节物如相负。兹游未觉晚，黄花落吾手。没鸥江自迥，脱叶山新瘦。凄凉千载心，西风一搔首。
重到地藏院
作者：严粲
朝代：宋

泥泞行良苦，青山且眼前。题诗如昨日，倒指已三年。僧榻寒宵雨，渔村落照烟。薄游聊复尔，终拟老林泉。
重到地藏院
作者：严粲
朝代：宋

泥泞行良苦，青山且眼前。
题诗如昨日，倒指已三年。
僧榻寒宵雨，渔村落照烟。
薄游聊復尔，终拟老林泉。
重过雷园
作者：严粲
朝代：宋
体裁：五言律诗

静处人来少，园扉本不关。寒丛凄古径，落日思空山。倚树吟情远，临池立影閒。晚林看更好，一抹冷烟还。
野兴
作者：严粲
朝代：宋
体裁：五言律诗

身闲归未得，野兴日翛然。抱牍无来吏，寻诗即散仙。杯明松罅月，座引石根泉。有客知余意，清风三两弦。
閒居
作者：严粲
朝代：宋
体裁：五言律诗

尽日门前草，青青不染尘。生书方破卷，幽鸟忽啼春。失意成高兴，多閒信懒身。不须忧世事，廊庙有经纶。
闰九
作者：严粲
朝代：宋
体裁：五言绝句

前月登高去，犹嫌菊未黄。秋风不相负，特地再重阳。
阳关图
作者：严粲
朝代：宋
体裁：七言绝句

人人肠断渭城歌，谁独持竿面碧波。可是无情如木石，祇应此地别离多。
雪梅
作者：严粲
朝代：宋

报道梅边雪未休，披衣晨起上帘鈎。
孤根清健元如许，空为花寒一夜愁。
雪梅
作者：严粲
朝代：宋

报道梅边雪未休，披衣晨起上帘钩。孤根清健元如许，空为花寒一夜愁。
雾中早行
作者：严粲
朝代：宋

行人模糊画中影，高树夭矫空际云。楼台几处半隐见，三岛梦断犹纷纭。
雾中早行
作者：严粲
朝代：宋

行人模糊画中影，高树夭矫空际云。
楼台几处半隠见，三岛梦断犹纷纭。
颜范祠堂
作者：严粲
朝代：宋

颜范新祠番水阳，邦人来此识纲常。
海波澒洞孤峰峭，天宇清明一凤翔。
英蹟重寻余古帖，高情犹想赋秋香。
姦谀骨朽今安在，三叹前贤死不亡。
颜范祠堂
作者：严粲
朝代：宋

颜范新祠番水阳，邦人来此识纲常。海波澒洞孤峰峭，天宇清明一凤翔。英迹重寻馀古帖，高情犹想赋秋香。奸谀骨朽今安在，三叹前贤死不亡。
风雨宿湖心
作者：严粲
朝代：宋

渺渺平湖四接天，孤舟曾系夜来船。持鞭又逐风尘去，却忆秋篷听雨眠。
风雨宿湖心
作者：严粲
朝代：宋

渺渺平湖四接天，孤舟曾繫夜来船。
持鞭又逐风尘去，却忆秋篷听雨眠。
骑牛图
作者：严粲
朝代：宋

乃翁骑牛馿驮儿，松间提挈羣童随。
馿逢短桥儿回顾，牛背推敲了不知。
骑牛图
作者：严粲
朝代：宋

乃翁骑牛驴驮儿，松间提挈群童随。驴逢短桥儿回顾，牛背推敲了不知。
三衢邂逅周月船论心数日临分赋此二首
作者：严羽
朝代：宋

同是江湖客，居然岁月多。心期看白发，归梦付沧波。子去见家远，吾衰奈别何。几时船上月，载酒定相过。戎马相逢日，那知复此閒。客愁诗莫遣，世事酒相关。江上孤舟在，天隅两鬓斑。更将忧国泪，满袖送君还。
三衢邂逅周月船论心数日临分赋此二首·其一
作者：严羽
朝代：宋

同是江湖客，居然岁月多。心期看白发，归梦付沧波。子去见家远，吾衰奈别何。几时船上月，载酒定相过。
三衢邂逅周月船论心数日临分赋此二首·其一
作者：严羽
朝代：宋

同是江湖客，居然岁月多。
心期看白髮，归梦付沧波。
子去见家远，吾衰奈别何。
几时船上月，载酒定相过。
三衢邂逅周月船论心数日临分赋此二首·其二
作者：严羽
朝代：宋

戎马相逢日，那知复此閒。客愁诗莫遣，世事酒相关。江上孤舟在，天隅两鬓斑。更将忧国泪，满袖送君还。
三衢邂逅周月船论心数日临分赋此二首·其二
作者：严羽
朝代：宋

戎马相逢日，那知復此閒。
客愁诗莫遣，世事酒相关。
江上孤舟在，天隅两鬓斑。
更将忧国泪，满袖送君还。
临川送周月船入京
作者：严羽
朝代：宋
体裁：七言绝句

别时把酒已魂销，别后音书更阒寥。一片离心寄春水，随君船入浙江潮。
临川逢郑遐之之云梦
作者：严羽
朝代：宋

天涯十载无穷恨，老泪灯前语罢垂。明发又为千里别，相思应尽一生期。洞庭波浪帆开晚，云梦蒹葭鸟去迟。世乱音书到何日？关河一望不胜悲。
临川逢郑遐之云梦
作者：严羽
朝代：宋
体裁：七言律诗

天涯十载无穷恨，老泪镫前语罢垂。明发又为千里别，相思应尽一生期。洞庭波浪帆开晚，云梦蒹葭鸟去迟。世乱音书到何日，关河一望不胜悲。
临池
作者：严羽
朝代：宋
体裁：七言绝句

乍凉池馆雨初收，菱角莲房共趁秋。独恨碧波浑占却，更无剩水浴沙鸥。
从军行
作者：严羽
朝代：宋

朔风嘶马动，遥想雁门秋。负剑辞乡邑，弯弓赴国雠。黄榆连白草，河陇去悠悠。报主男儿事，焉论万户侯。翩翩双白马，结束向幽燕。借问谁家子，邯郸侠少年。弯弓随汉月，拂剑倚胡天。说与单于道，今秋莫近边。
从军行·其一
作者：严羽
朝代：宋
体裁：古风

朔风嘶马动，遥想雁门秋。负剑辞乡邑，弯弓赴国雠。黄榆连白草，河陇去悠悠。报主男儿事，焉论万户侯。
从军行·其二
作者：严羽
朝代：宋
体裁：古风

翩翩双白马，结束向幽燕。借问谁家子，邯郸侠少年。弯弓随汉月，拂剑倚胡天。说与单于道，今秋莫近边。
促刺行
作者：严羽
朝代：宋

促刺复促刺，男儿蹭蹬真可惜。三年走南复走北，岁暮归来空四壁，邻翁为我长太息。人生四十未为老，我已白头色枯槁。海内伶俜独一身，裘马摧藏愁欲倒。今日饮君数杯酒，座閒颇觉颜色好。忽忆当年快意时，与君笑傲长相期。大杯倒瓮作牛饮，脱巾袒跣唯嫌迟。即今多病筋力弱，壮心虽存兴寂寞。君不见昨夜谁为烈士歌，听罢仰空泪零落。
促刺行
作者：严羽
朝代：宋

促刺復促刺，男儿蹭蹬真可惜。
三年走南復走北，岁暮归来空四壁，邻翁为我长太息。
人生四十未为老，我已白头色枯槁。
海内伶俜独一身，裘马摧藏愁欲倒。
今日饮君数杯酒，座閒颇觉颜色好。
忽忆当年快意时，与君笑傲长相期。
大杯倒瓮作牛饮，脱巾袒跣唯嫌迟。
即今多病筋力弱，壮心虽存兴寂寞。
君不见昨夜谁为烈士歌，听罢仰空泪零落。
关山月
作者：严羽
朝代：宋

今夜关山月，偏能照马鞍。
卢龙征戍客，圆缺几回看。
遥想金闺裏，应悲玉露寒。
黄沙三万里，何日是长安。
关山月
作者：严羽
朝代：宋

今夜关山月，偏能照马鞍。卢龙征戍客，圆缺几回看。遥想金闺里，应悲玉露寒。黄沙三万里，何日是长安。
再送赖成之出都
作者：严羽
朝代：宋

天际晴霞欲变春，高楼分手泪沾巾。荆吴渺渺孤舟远，江海悠悠白发新。万事蹉跎堪更问，十年离别亦何频。江村几处梅花发，明日相思是旅人。
再送頼成之出都
作者：严羽
朝代：宋

天际晴霞欲变春，高楼分手泪沾巾。
荆吴渺渺孤舟远，江海悠悠白髮新。
万事蹉跎堪更问，十年离别亦何频。
江村几处梅花发，明日相思是旅人。
出塞行
作者：严羽
朝代：宋
体裁：五言律诗

将军救朔边，都护上祁连。六郡飞传檄，三河聚控弦。连营当太白，吹角动胡天。何日匈奴灭，中原得晏然。
刘荆州答
作者：严羽
朝代：宋

皇汉失中德，四海横雕戈。惊尘暗九有，豺虎临长河。流人满川谷，积尸乱如麻。关洛既荡析，楚壤空嵯峨。谬当牧守寄，无以救时讹。竟贻百代诮，家世随蹉跎。安知千载下，夫子感慨多。人生固有志，成败飘风过。且复登城隅，逍遥望山河。日暮襄汉碧，凫鸭游轻波。何以慰我心，玄熊閒黄驼。清觞宜城酒，二八邯郸歌。愿言写怀抱，联用宽吾家。勿言此欢易，乐罢归无何。
刘荆州答
作者：严羽
朝代：宋

皇汉失中德，四海横雕戈。
惊尘暗九有，豺虎临长河。
流人满川谷，积尸乱如麻。
关洛既荡析，楚壤空嵯峨。
谬当牧守寄，无以救时讹。
竟贻百代诮，家世随蹉跎。
安知千载下，夫子感慨多。
人生固有志，成败飘风过。
且復登城隅，逍遥望山河。
日暮襄汉碧，鳬鸭游轻波。
何以慰我心，玄熊閒黄駞。
清觞宜城酒，二八邯郸歌。
愿言写怀抱，联用宽吾家。
勿言此欢易，乐罢归无何。
别客
作者：严羽
朝代：宋
体裁：五言律诗

客鬓风霜晚，离亭鼓角闻。念君当此去，把袂不能分。衡霍连秋气，潇湘合暮云。愁心将落叶，向晚共纷纷。
剑歌行
作者：严羽
朝代：宋

剑歌行，借君剑，为君舞。自古英雄重结交，樽酒相逢气相许。爱君倜傥不可羁，与君一见心无疑。疏眉大颡长七尺，神彩照耀仍虬髭。雄词落纸走山岳，霹雳绕壁蛟龙随。如何十载困羁旅，此心独未时人知。去年从军杀强虏，举鞭直解扬州围。论功不及骠骑幕，失路羞逐边城儿。归来宝刀挂空壁，白光夜夜惊虹蜺。椎牛酾酒且高会，酣歌击筑焉能悲。百年快意当若此，迂儒拳局徒尔为。我亦摧藏江海客，重气轻生无所惜。关河漂荡一身存，宇宙茫茫双鬓白。到处犹吟然诺心，平时错负纵横策。海内交游四五人，近来得尔情相亲。情相亲，两相托，生死交情无厚薄。别君去，还留连，愿剖肝胆致君前。人生感激在知己，男儿性命焉足怜。
剑歌行
作者：严羽
朝代：宋

剑歌行，借君剑，为君舞。
自古英雄重结交，樽酒相逢气相许。
爱君倜傥不可羁，与君一见心无疑。
疏眉大颡长七尺，神彩照耀仍虬髭。
雄词落纸走山岳，霹雳绕壁蛟龙随。
如何十载困羁旅，此心独未时人知。
去年从军杀强虏，举鞭直解扬州围。
论功不及骠骑幕，失路羞逐边城儿。
归来宝刀挂空壁，白光夜夜惊虹蜺。
椎牛酾酒且高会，酣歌击筑焉能悲。
百年快意当若此，迂儒拳局徒尔为。
我亦摧藏江海客，重气轻生无所惜。
关河漂荡一身存，宇宙茫茫双鬓白。
到处犹吟然诺心，平时错负纵横策。
海内交游四五人，近来得尔情相亲。
情相亲，两相託，生死交情无厚薄。
别君去，还留连，愿剖肝胆致君前。
人生感激在知己，男儿性命焉足怜。
北伐行
作者：严羽
朝代：宋

王师北伐何仓卒，六郡丁男亳州骨。
空见朝陵奉使回，羣盗翻来旧京阙。
襄阳兵马天下雄，尚书兄弟才杰同。
偏裨入救嗟已晚，万国此恨何时终。
北伐行
作者：严羽
朝代：宋

王师北伐何仓卒，六郡丁男亳州骨。空见朝陵奉使回，群盗翻来旧京阙。襄阳兵马天下雄，尚书兄弟才杰同。偏裨入救嗟已晚，万国此恨何时终。
北风
作者：严羽
朝代：宋

夜来雨雪北风颠，吹得波涛欲暗天。世上如今少知己，烦君牢系钓鱼船。
北风
作者：严羽
朝代：宋

夜来雨雪北风颠，吹得波涛欲暗天。
世上如今少知己，烦君牢繫钓鱼船。
古剑行
作者：严羽
朝代：宋

我有三尺剑，悬瞻光陆离。刜钟不铮，切玉如泥，水断蛟龙陆剸犀。三军白首才一挥，惜哉挂壁无所施，使之补履不如锥。吾将抱愤愬玉帝，手持此剑上天飞。
古剑行
作者：严羽
朝代：宋

我有三尺剑，悬瞻光陆离。
刜钟不铮，切玉如泥，水断蛟龙陆剸犀。
三军白首纔一挥，惜哉挂壁无所施，使之补履不如锥。
吾将抱愤愬玉帝，手持此剑上天飞。
古懊恼歌六首
作者：严羽
朝代：宋

五两转须臾，相望奈何许。寄语黄帽郎，船头慢摇橹。君子如白日，愿得垂末光。妾身如萤火，安能久照郎。郎去无见期，妾死那瞑目。郎归认妾坟，应有相思木。船在下江口，逆风不得上。结束作男儿，与郎牵百丈。朝亦出门啼，暮亦出门啼。蛛网挂风里，遥思无定时。懊恼复懊恼，懊恼无奈何。请郎且少住，听妾懊恼歌。
古懊恼歌六首·其一
作者：严羽
朝代：宋
体裁：古风

五两转须臾，相望奈何许。寄语黄帽郎，船头慢摇橹。
古懊恼歌六首·其三
作者：严羽
朝代：宋
体裁：古风

郎去无见期，妾死那瞑目。郎归认妾坟，应有相思木。
古懊恼歌六首·其二
作者：严羽
朝代：宋
体裁：古风

君子如白日，愿得垂末光。妾身如萤火，安能久照郎。
古懊恼歌六首·其五
作者：严羽
朝代：宋

朝亦出门啼，暮亦出门啼。蛛网挂风里，遥思无定时。
古懊恼歌六首·其五
作者：严羽
朝代：宋

朝亦出门嗁，暮亦出门嗁。
蛛网挂风裏，遥思无定时。
古懊恼歌六首·其六
作者：严羽
朝代：宋

懊恼复懊恼，懊恼无奈何。请郎且少住，听妾懊恼歌。
古懊恼歌六首·其六
作者：严羽
朝代：宋

懊恼復懊恼，懊恼无奈何。
请郎且少住，听妾懊恼歌。
古懊恼歌六首·其四
作者：严羽
朝代：宋
体裁：古风

船在下江口，逆风不得上。结束作男儿，与郎牵百丈。
吴中送友归豫章
作者：严羽
朝代：宋
体裁：七言绝句

川程极目渺空波，送尔归舟奈别何。南国音书须早寄，江湖春雁已无多。
吴江春望
作者：严羽
朝代：宋
体裁：五言律诗

客有东南别，凭高正忆家。青春江上草，湖日岸头沙。去鸟无边尽，归帆几处斜。音徽不可问，惆怅结瑶华。
和上官伟长芜城晚眺
作者：严羽
朝代：宋
体裁：七言律诗

平芜古堞暮萧条，归思冯高黯未消。京口寒烟鸦外灭，历阳秋色雁边遥。晴江木落长疑雨，暗浦风多欲上潮。惆怅此时频极目，江南江北路迢迢。
和上官伟长芜城晚眺
作者：严羽
朝代：宋

平芜古堞暮萧条，归思凭高黯未消。京口寒烟鸦外灭，历阳秋色雁边遥。清江木落长疑雨，暗浦风多欲上潮。惆怅此时频极目，江南江北路迢迢。
喜友人相访拟韦苏州作
作者：严羽
朝代：宋

朝朝竹林院，闭户读残书。
几阁晨风入，荒郊寒露余。
故人步屧至，清坐每踟蹰。
辍卷还留兴，漱泉同饭蔬。
喜友人相访拟韦苏州作
作者：严羽
朝代：宋

朝朝竹林院，闭户读残书。几阁晨风入，荒郊寒露馀。故人步屧至，清坐每踟蹰。辍卷还留兴，漱泉同饭蔬。
四方行
作者：严羽
朝代：宋

四方羣盗苦未平，况闻中原多甲兵。
百年讐耻幸已雪，何意復失东西京。
呜呼机事难适至，成败君看岂天意。
战骨连营漫不归，空流烈士中宵泪。
四方行
作者：严羽
朝代：宋

四方群盗苦未平，况闻中原多甲兵。百年雠耻幸已雪，何意复失东西京。呜呼机事难适至，成败君看岂天意。战骨连营漫不归，空流烈士中宵泪。
塞下
作者：严羽
朝代：宋
体裁：五言律诗

鞍马连年出，关河万里赊。将军思报国，壮士耻还家。大漠春无草，天山雪作花。谁怜李都尉，白首没胡沙。
塞下曲六首
作者：严羽
朝代：宋

孤城莽莽秋天外，竟日无云空自哀。忽怪一时天尽黑，合群胡雁向西来。渺渺云沙散橐驼，风吹黄叶渡黄河。羌人半醉蒲萄熟，塞雁初肥苜蓿多。古戍秋生画角哀，思归泣尽望乡台。胡天日落寒风起，但见黄沙万里来。一身远客逐戎旌，落日萧条望古城。渐近碛西无水草，北风沙起橐驼惊。玉关西去更无春，满眼蓬蒿起塞尘。汉马不归青海月，胡笳愁杀陇头人。天山一夜雪漫漫，虏去营空战血乾。十万征人回马首，天边烽火报平安。
塞下曲六首·其一
作者：严羽
朝代：宋

孤城莽莽秋天外，竟日无云空自哀。
忽怪一时天尽黑，合羣胡雁向西来。
塞下曲六首·其一
作者：严羽
朝代：宋

孤城莽莽秋天外，竟日无云空自哀。忽怪一时天尽黑，合群胡雁向西来。
塞下曲六首·其三
作者：严羽
朝代：宋
体裁：七言绝句

古戍秋生画角哀，思归泣尽望乡台。胡天日落寒风起，但见黄沙万里来。
塞下曲六首·其二
作者：严羽
朝代：宋
体裁：七言绝句

渺渺云沙散橐驼，风吹黄叶渡黄河。羌人半醉蒲萄熟，塞雁初肥苜蓿多。
塞下曲六首·其五
作者：严羽
朝代：宋
体裁：七言绝句

玉关西去更无春，满眼蓬蒿起塞尘。汉马不归青海月，胡笳愁杀陇头人。
塞下曲六首·其六
作者：严羽
朝代：宋

天山一夜雪漫漫，虏去营空战血乾。十万征人回马首，天边烽火报平安。
塞下曲六首·其六
作者：严羽
朝代：宋

天山一夜雪漫漫，虏去营空战血干。
十万征人回马首，天边烽火报平安。
塞下曲六首·其四
作者：严羽
朝代：宋
体裁：七言绝句

一身远客逐戎旌，落日萧条望古城。渐近碛西无水草，北风沙起橐驼惊。
塞下绝句
作者：严羽
朝代：宋
体裁：五言绝句

莫被封侯误，封侯似汉家。君看城下骨，万古一黄沙。
夜泊
作者：严羽
朝代：宋

夜闻估客送将归，葭菼萧条月色微。万里江湖何处极，孤舟鸿雁自相依。杯抛黄菊乾赊酒，城掩清砧罢捣衣。不奈此时心断绝，长沙南去故人稀。
夜泊
作者：严羽
朝代：宋

夜闻估客送将归，葭菼萧条月色微。
万里江湖何处极，孤舟鸿雁自相依。
杯抛黄菊干赊酒，城掩清砧罢捣衣。
不奈此时心断绝，长沙南去故人稀。
天末遇周子俊自行在还言石屏消息
作者：严羽
朝代：宋
体裁：五言律诗

不见石屏老，相逢问客船。长沙闻近别，行在定虚传。兵革来书断，江湖望眼穿。他时同话此，把臂喜应颠。
孺子台吟
作者：严羽
朝代：宋

去年醉与东湖别，欲上衡湘泛秋月。君家留我却邅回，怅望还成阻修阔。西山缥缈翠屏开，复忆滕王倒玉杯。经过始识洪崖井，调笑重登孺子台。台前呼酒折荷花，水净烟明散落霞。举杯失笑君何在，望断行云空咄嗟。故人别后还愁绪，此都不是余留处。兴来目送海边鸿，归心挂在闽溪树。路逢估客有情人，因得题诗一寄君。大鹏正展图南翼，空有相思隔海云。
孺子台吟
作者：严羽
朝代：宋

去年醉与东湖别，欲上衡湘泛秋月。
君家留我却邅迴，怅望还成阻修阔。
西山缥缈翠屏开，復忆滕王倒玉杯。
经过始识洪崖井，调笑重登孺子台。
台前呼酒折荷花，水凈烟明散落霞。
举杯失笑君何在，望断行云空咄嗟。
故人别后还愁绪，此都不是余留处。
兴来目送海边鸿，归心挂在闽溪树。
路逢估客有情人，因得题诗一寄君。
大鹏正展图南翼，空有相思隔海云。
客中别表叔吴季高
作者：严羽
朝代：宋
体裁：七言律诗

悠悠远别半生悲，白日相逢又语离。海内风尘惊不定，天边消息到何时。洞庭旅雁春归尽，瓜步寒潮夜落迟。惆怅孤舟从此去，江湖未敢定前期。
寄山中同志
作者：严羽
朝代：宋
体裁：五言律诗

我有三足麂，放之在碧山。别来几千日，昨梦忽乘还。松色入天尽，岩花落地閒。凭君一问讯，沿月上潺湲。
寄赠张南卿兼答文篇之贶时南卿在鄱阳
作者：严羽
朝代：宋

君不见邯郸轻薄少年儿，斗鸡走狗长相随。忽然失意向杯酒，拔剑相看死何有。君不见关西大姓多侠徒，结客如云倾五都。一朝金尽人事改，昨日交朋竟谁在。我笑悠悠世上人，须臾反复非情亲。拂衣便欲沧海去，但许明月随吾身。张侯为人心事好，使我一见喜欲倒。交友如君未易逢，相逢恨不相知早。相知虽早亦何为，气豁神倾在一时。君知海内刘玄德，我识弘农皇甫规。昨来赠我琼瑶作，把酒高吟意寥廓。色动曹刘侧耳听，魂归万古开冥漠。故人一别两何如，无限风期记素书。千里神交如咫尺，相思谁道隔江湖。
寄赠张南卿兼答文篇之贶时南卿在鄱阳
作者：严羽
朝代：宋

君不见邯郸轻薄少年儿，斗鸡走狗长相随。
忽然失意向杯酒，拔剑相看死何有。
君不见关西大姓多侠徒，结客如云倾五都。
一朝金尽人事改，昨日交朋竟谁在。
我笑悠悠世上人，须臾反復非情亲。
拂衣便欲沧海去，但许明月随吾身。
张侯为人心事好，使我一见喜欲倒。
交友如君未易逢，相逢恨不相知早。
相知虽早亦何为，气豁神倾在一时。
君知海内刘玄德，我识弘农皇甫规。
昨来赠我琼瑶作，把酒高吟意寥廓。
色动曹刘侧耳听，魂归万古开冥漠。
故人一别两何如，无限风期记素书。
千里神交如咫尺，相思谁道隔江湖。
寄郭招甫时在浔阳
作者：严羽
朝代：宋

梦向三江买钓船，挂帆西去白云边。窗开晓色香炉现，门落寒声瀑布悬。百年酒兴陶彭泽，四海诗名孟浩然。何日真寻尘外迹，焚香酌茗话先贤。
寄郭招甫时在浔阳
作者：严羽
朝代：宋

梦向三江买钓船，挂帆西去白云边。
窗开晓色香鑪现，门落寒声瀑布悬。
百年酒兴陶彭泽，四海诗名孟浩然。
何日真寻尘外迹，焚香酌茗话先贤。
寻宁山人所居
作者：严羽
朝代：宋

幽人以道隐，结室岩之东。余亦避世客，逢君于此中。鸟因留食至，泉为炼丹红。向晚下山去，月高秋色空。
寻宁山人所居
作者：严羽
朝代：宋

幽人以道隠，结室岩之东。
余亦避世客，逢君于此中。
鸟因留食至，泉为炼丹红。
向晚下山去，月高秋色空。
将之浔阳途中寄诸从昆弟
作者：严羽
朝代：宋

渺渺孤帆去几程，悠悠天际望湓城。
一身避乱辞乡国，千里相思隔弟兄。
猨叫匡庐寒暮色，雁过彭蠡带秋声。
江湖此去方漂泊，肠断风尘远别情。
将之浔阳途中寄诸从昆弟
作者：严羽
朝代：宋

渺渺孤帆去几程，悠悠天际望湓城。一身避乱辞乡国，千里相思隔弟兄。猿叫匡庐寒暮色，雁过彭蠡带秋声。江湖此去方漂泊，肠断风尘远别情。
将往豫章留别张少尹父子
作者：严羽
朝代：宋
体裁：五言律诗

江西飞鸟外，极目渺离愁。同侣时催发，征人不可留。江湖双泪眼，天地一孤舟。挥棹从兹去，空伤旅鬓秋。
山居即事
作者：严羽
朝代：宋

稍欣入林深，已觉烦虑屏。霜果垂秋山，归禽度岚岭。纷纷叶易积，漠漠云欲盛。涧户寂无人，松萝窅然暝。惟闻山鸟啼，月出柴门静。终岁寡持醪，延欢聊煮茗。群书北窗下，帙乱谁能整。
山居即事
作者：严羽
朝代：宋

稍欣入林深，已觉烦虑屏。
霜果垂秋山，归禽度岚岭。
纷纷叶易积，漠漠云欲盛。
磵户寂无人，松萝窅然暝。
惟闻山鸟嗁，月出柴门静。
终岁寡持醪，延欢聊煮茗。
羣书北窗下，帙乱谁能整。
岁暮得表叔吴景仙书因寄
作者：严羽
朝代：宋
体裁：五言律诗

游吴还适越，慷慨莫徒然。烽火关河隔，兵戈宇宙连。书来山雪外，人在海云边。借问辽东鹤，归来定几年。
平寇上史君王潜斋
作者：严羽
朝代：宋

治平改元，有盗于建。昔犯我鄙，狼蹂豕践。于时王侯，维民之忧。爰整我军，式遏虔刘。侯励将士，无哗听我。进退勇怯，死生福祸。侯出府库，啖勋赏馘。前无坚敌，后无捷策。乃有奇士，据鞍请行。袒裼入阵，贼莫能婴。亦有贤僚，争先跋涉。屡摧贼锋，月奏三捷。侯曰嘻哉，盗本王臣。殪而歼旃，伤天地仁。赤子弄兵，如鱼游釜。投戈归田，新汝生路。孰谓反覆，绐我行人。既弛我备，薄奄我军。我军少却，丑类鸱张。环数百里，奔播仓皇。侯曰嗟哉，其不可恕。驰赤白囊，亟请淮旅。淮旅未来，阽危如燬。淮旅既来，稚耋失喜。侯谓淮将，次舍良苦。休士秣马，我有清酤。淮将曰吁，剪此朝食。不介而驰，直捣其穴。群丑来聚，亘野弥山。淮旅整暇，徐诱之前。弓不虚彀，矢不妄激。发数步内，应弦而踣。或戈其喉，或殳其胫。若乌获力，笞乳臭婴。党类周章，途殚命窄。鱼惊鸟散，影不返迹。淮旅拗怒，虿芥髬髵。搜林刮莽，远讨穷追。淮旅拗怒，火烈具举。沸泽焦崖，窟穴无所。自相蹈藉，十杀八九。丧魄亡精，食不知口。原膏野赤，谷臭川腥。燐火不燄，殇鬼残形。乃求元凶，已缢岩阻。执彼馀魁，入而振旅。其魁伊何，缁服髡首。一群纵观，万夫欢走。炮烙剔腐，以警叛者。前后献俘，复以百数。荡涤污垢，宥贷胁从。收霜卷雹，和气融融。侯飨淮将，加笾折俎。庖骑酒车，饮均众伍。何以赠之，筐篚荧煌。战功曰多，告成于王。嗟我妇子，若翁若妪。安逸怡愉，匪侯何俟。侯曰此捷，诸将之功。虽有诸将，实侯指踪。雠在藩篱，疾居心腹。急缓安危，若手反覆。匪侯勤请，蔓实难图。谓予不信，往有覆车。君子作歌，以颂侯绩。谁其采诗，顾备简策。
平寇上史君王潜斋
作者：严羽
朝代：宋

治平改元，有盗于建。
昔犯我鄙，狼蹂豕践。
于时王侯，维民之忧。
爰整我军，式遏虔刘。
侯励将士，无譁听我。
进退勇怯，死生福祸。
侯出府库，啖勋赏馘。
前无坚敌，后无捷策。
乃有奇士，据鞍请行。
袒裼入阵，贼莫能婴。
亦有贤僚，争先跋涉。
屡摧贼锋，月奏三捷。
侯曰嘻哉，盗本王臣。
殪而歼旃，伤天地仁。
赤子弄兵，如鱼游釜。
投戈归田，新汝生路。
孰谓反覆，绐我行人。
既弛我备，薄奄我军。
我军少却，丑类鸱张。
环数百里，奔播仓皇。
侯曰嗟哉，其不可恕。
驰赤白囊，亟请淮旅。
淮旅未来，阽危如毁。
淮旅既来，稚耋失喜。
侯谓淮将，次舍良苦。
休士秣马，我有清酤。
淮将曰吁，翦此朝食。
不介而驰，直捣其穴。
羣丑来聚，亘野弥山。
淮旅整暇，徐诱之前。
弓不虚彀，矢不妄激。
发数步内，应弦而踣。
或戈其喉，或殳其胫。
若乌获力，笞乳臭婴。
党类周章，途殚命窄。
鱼惊鸟散，影不返迹。
淮旅拗怒，虿芥髬髵。
搜林刮莽，远讨穷追。
淮旅拗怒，火烈具举。
沸泽焦崖，窟穴无所。
自相蹈藉，十杀八九。
丧魄亡精，食不知口。
原膏野赤，谷臭川腥。
燐火不燄，殇鬼残形。
乃求元凶，已缢岩阻。
执彼余魁，入而振旅。
其魁伊何，缁服髠首。
一羣纵观，万夫欢走。
炮烙剔腐，以警叛者。
前后献俘，復以百数。
荡涤污垢，宥贷胁从。
收霜卷雹，和气融融。
侯飨淮将，加笾折俎。
庖骑酒车，饮均众伍。
何以赠之，筐篚荧煌。
战功曰多，告成于王。
嗟我妇子，若翁若妪。
安逸怡愉，匪侯何俟。
侯曰此捷，诸将之功。
虽有诸将，实侯指踪。
讐在藩篱，疾居心腹。
急缓安危，若手反覆。
匪侯勤请，蔓实难图。
谓予不信，往有覆车。
君子作歌，以颂侯绩。
谁其采诗，顾备简策。
庐陵客馆雨霁登楼言怀寄友
作者：严羽
朝代：宋

终日坐汾淟，邈然无少欣。
登楼一周览，始见万山羣。
微雨洗残暑，青天卷浮云。
襟怀两廓落，朗若见夫君。
见君君何在，顾影还独笑。
吏非金门游，隠异沧浪调。
江明秋月白，山空夜猨啸。
徒事百卷文，未返一竿钓。
留滞岂胜愁，非君谁与谋。
水寒终赴海，雁远暂宾秋。
举世不可语，犹当傲巢由。
赠君三尺剑，永驾五湖舟。
庐陵客馆雨霁登楼言怀寄友
作者：严羽
朝代：宋

终日坐汾淟，邈然无少欣。登楼一周览，始见万山群。微雨洗残暑，青天卷浮云。襟怀两廓落，朗若见夫君。见君君何在，顾影还独笑。吏非金门游，隐异沧浪调。江明秋月白，山空夜猿啸。徒事百卷文，未返一竿钓。留滞岂胜愁，非君谁与谋。水寒终赴海，雁远暂宾秋。举世不可语，犹当傲巢由。赠君三尺剑，永驾五湖舟。
庚寅纪乱
作者：严羽
朝代：宋

承平盗贼起，丧乱降自天。荼毒恣两道，兵戈浩相缠。此邦祸最酷，贱子忍具言。朝廷讨乱初，谁任主将权。辎重道閒来，隐隐何阗阗。殿前尽貔虎，所向当无坚。组练照川明，戈戟耀日鲜。父老当时言，此贼不容吞。军兴法律在，进退非得专。奈何忽舍去，屯垒随之迁。留兵不五百，当贼逾数千。英英胡将军，策马奋独先。出入突且击，势绝飘风旋。杀贼不知数，尸骸相叠穿。谁谓散复来，其徒奈实繁。须臾塞城郭，合沓迷妖氛。将军怒一呼，誓死报国恩。拔剑复入阵，鼓声俄不闻。哀哉失壮士，白日为之昏。嗟彼城中人，欲生无由缘。连头受屠戮，赤族罹祸冤。妻孥悉驱虏，道路号相牵。或有小失意，性命无由全。言语方出口，腰领已不连。婉婉闺中女，未尝窥户边。白刃斥之去，不许暂稽延。回头顾父母，父母安敢怜。所掠靡孑遗，囊担无虚肩。衣冠困奴隶，怒骂仍笞鞭。又有脱锋刃，多化为鱼鼋。途穷势复迫，忽若忘重渊。仓卒所传误，投身空弃捐。婴儿或在抱，粉黛犹俨然。沙碛腥人肠，衔啄集乌鸢。呜呼彼苍天，念此胡罪愆。比者因乱定，南归经旧廛。岂徒人民非，莫辨陌与阡。所见但荆棘，狐狸对我蹲。坡陁流血地，靡靡生寒烟。城头遇老翁，行泪为余论。云贼破城时，贼初攻南门。大军血战久，家得扶我奔。所免有万计，皆我胡君恩。不然尽鱼肉，遗黎何有焉。语罢复呜咽，余亦涕泗涟。军旅苦转输，饥馑仍荐臻。疮痍莽未复，千里惟空村。白骨不知谁，无人为招魂。四郊实多此，仁者宜恻然。近喜大告捷，所俘悉已还。凶渠戮庙社，党类归之田。当知釜中鱼，贷尔喘息悬。胡为迭恃险，高垒犹山巅。蛮獠本异性，土风来有年。力屈势暂伏，乞降非恶悛。胁从固罔治，群丑岂尽原。反覆恐难料，安危仗诸贤。此师不再举，乘时须勉旃。国家刑罚在，庙算必不偏。感时须发白，忧国空拳拳。
庚寅纪乱
作者：严羽
朝代：宋

承平盗贼起，丧乱降自天。
荼毒恣两道，兵戈浩相缠。
此邦祸最酷，贱子忍具言。
朝廷讨乱初，谁任主将权。
辎重道閒来，隠隠何阗阗。
殿前尽貔虎，所向当无坚。
组练照川明，戈戟耀日鲜。
父老当时言，此贼不容吞。
军兴法律在，进退非得专。
奈何忽舍去，屯垒随之迁。
留兵不五百，当贼逾数千。
英英胡将军，策马奋独先。
出入突且击，势绝飘风旋。
杀贼不知数，尸骸相迭穿。
谁谓散復来，其徒奈实繁。
须臾塞城郭，合沓迷妖氛。
将军怒一呼，誓死报国恩。
拔剑復入阵，鼓声俄不闻。
哀哉失壮士，白日为之昏。
嗟彼城中人，欲生无由缘。
连头受屠戮，赤族罹祸冤。
妻孥悉驱虏，道路号相牵。
或有小失意，性命无由全。
言语方出口，腰领已不连。
婉婉闺中女，未尝窥户边。
白刃斥之去，不许暂稽延。
回头顾父母，父母安敢怜。
所掠靡孑遗，囊担无虚肩。
衣冠困奴隶，怒駡仍笞鞭。
又有脱锋刃，多化为鱼鼋。
途穷势復迫，忽若忘重渊。
仓卒所传误，投身空弃捐。
婴儿或在抱，粉黛犹俨然。
沙碛腥人肠，衔啄集乌鸢。
呜呼彼苍天，念此胡罪愆。
比者因乱定，南归经旧廛。
岂徒人民非，莫辨陌与阡。
所见但荆棘，狐狸对我蹲。
坡陁流血地，靡靡生寒烟。
城头遇老翁，行泪为余论。
云贼破城时，贼初攻南门。
大军血战久，家得扶我奔。
所免有万计，皆我胡君恩。
不然尽鱼肉，遗黎何有焉。
语罢復呜咽，余亦涕泗涟。
军旅苦转输，饥馑仍荐臻。
疮痍莽未復，千里惟空村。
白骨不知谁，无人为招魂。
四郊实多此，仁者宜恻然。
近喜大告捷，所俘悉已还。
凶渠戮庙社，党类归之田。
当知釜中鱼，贷尔喘息悬。
胡为迭恃险，高垒犹山巅。
蛮獠本异性，土风来有年。
力屈势暂伏，乞降非恶悛。
胁从固罔治，羣丑岂尽原。
反覆恐难料，安危仗诸贤。
此师不再举，乘时须勉旃。
国家刑罚在，庙算必不偏。
感时鬚髮白，忧国空拳拳。
张奕见访逆旅
作者：严羽
朝代：宋
体裁：五言律诗

岁晚伤为旅，君来适慰情。郊扉寒少色，江渚夜多声。报国怜他日，为儒愧此生。那言离合际，更触壮心惊。
怀南昌旧游
作者：严羽
朝代：宋

昨在南昌府，清游不可穷。
杯行江色裏，棹进月明中。
楼笛吹晴雪，菱歌漾晚风。
坐来怀旧迹，万里一飘蓬。
怀南昌旧游
作者：严羽
朝代：宋

昨在南昌府，清游不可穷。杯行江色里，棹进月明中。楼笛吹晴雪，菱歌漾晚风。坐来怀旧迹，万里一飘蓬。
思归引
作者：严羽
朝代：宋

海上之草绿芊芊，洞门一闭今几年。
仙骥去时留紫鞭，挂壁见之心惘然。
欲归即归亦由我，不待功成何不可。
尧舜不能屈由巢，自余王侯何足交。
武陵春水绿堪染，就中亦有桑麻郊。
近闻秦人笑相语，待我东溪种碧桃。
思归引
作者：严羽
朝代：宋

海上之草绿芊芊，洞门一闭今几年。仙骥去时留紫鞭，挂壁见之心惘然。欲归即归亦由我，不待功成何不可。尧舜不能屈由巢，自馀王侯何足交。武陵春水绿堪染，就中亦有桑麻郊。近闻秦人笑相语，待我东溪种碧桃。
悠悠我行迈
作者：严羽
朝代：宋
体裁：古风

悠悠我行迈，邈在天一方。道路无终极，时节异炎凉。路逢故里亲，挥泣问家乡。妻子离别久，不知今存亡。中原多白骨，城邑聚豺狼。远去无僮仆，思还绝糇粮。寄语家中人，远行良可伤。
悯时命
作者：严羽
朝代：宋

悯时命之不当兮，去重华之日远。怀贞悫之操行兮，遭此世之淟涊。志浩荡以耿介兮，思低回而蹇产。众日进而蔽壅兮，何灵修之为怨。固时俗之俇儴兮，背矩矱而不可化。独好修以增姱兮，宜反谓余以多诈。惟天地之可正兮，指黄泉以为期。欲予屈心以从俗兮，虽九死其犹不忍为。执太原之獶兮，蹈焦原之峻。世沈淖而莫予知兮，吾愈岧峣而自信。昔伯阳之逢纷兮，时亦云其遑遑。繄周公不复梦兮，曷疑尼父之惋伤。阴与阳其轇轕兮，天与地其回薄。八柱将挠兮，四极安托。嗟予生之多艰兮，哀众命之将落。愿披志而抽凭兮，思自近而不可得。独挹抑而无谁语兮，怊茫洋而焉极。涕淫溢而澒溶兮，面高穹而叹息。吾将遁俗以洁居兮，从巢父于箕山。采三秀而咽苍柏兮，聊以终吾之永年。哀山谷之多风兮，霰雪冥冥而不见天。豺狼纵目以相嗥兮，虎豹群而食人。信自适而无所兮，蹇淹留而惝恍。目眈眈而外浮兮，精专专而独往。搴太清以为佩兮，揽灏气以为圭。芳飒遝而并御兮，岂独椒桂与江蓠。厌此世之多嚣兮，将远跳而去之。揭太乙之长竿兮，建招摇之飞旗。天吴为余奔走兮，龙伯为余指麾。折邓林以为策兮，眇八合而驱驰。左裾拂乎昆崙兮，右袂掩乎月窟。访混沌之所止兮，超青冥而荒忽。抚盘古之顶兮，挽天皇之臂。叙余心而陈词兮，曷为乎鸿荒之不再世。吾将揭北斗而量九州兮，均人命之所与。定日月之所舍兮，使长照临此下土。又恐群灵之好谗兮，俾上帝之凭怒。不照余之精诚兮，吾将安诉。临天路而徬徨，魂廷廷兮失度。乱曰：邅余车以来归兮，曾何足以舒忧。羌灵修之不吾祐兮，于今之人其何尤。怀余情而终古兮，聊与化而逍遥。
悯时命
作者：严羽
朝代：宋

悯时命之不当兮，去重华之日远。
怀贞悫之操行兮，遭此世之淟涊。
志浩荡以耿介兮，思低回而蹇产。
众日进而蔽壅兮，何灵修之为怨。
固时俗之俇儴兮，背矩矱而不可化。
独好修以增姱兮，宜反谓余以多诈。
惟天地之可正兮，指黄泉以为期。
欲予屈心以从俗兮，虽九死其犹不忍为。
执太原之獶兮，蹈焦原之峻。
世沈淖而莫予知兮，吾愈岧嶤而自信。
昔伯阳之逢纷兮，时亦云其遑遑。
繄周公不復梦兮，曷疑尼父之惋伤。
阴与阳其轇轕兮，天与地其回薄。
八柱将挠兮，四极安託。
嗟予生之多艰兮，哀众命之将落。
愿披志而抽凭兮，思自近而不可得。
独挹抑而无谁语兮，怊茫洋而焉极。
涕淫溢而澒溶兮，面高穹而叹息。
吾将遯俗以洁居兮，从巢父于箕山。
采三秀而嚥苍柏兮，聊以终吾之永年。
哀山谷之多风兮，霰雪冥冥而不见天。
豺狼纵目以相嗥兮，虎豹羣而食人。
信自适而无所兮，蹇淹留而戃恍。
目眈眈而外浮兮，精专专而独往。
搴太清以为佩兮，揽灏气以为圭。
芳飒沓而并御兮，岂独椒桂与江蓠。
厌此世之多嚣兮，将远跳而去之。
揭太乙之长竿兮，建招摇之飞旗。
天吴为余奔走兮，龙伯为余指麾。
折邓林以为策兮，眇八合而驱驰。
左裾拂乎昆崙兮，右袂掩乎月窟。
访混沌之所止兮，超青冥而荒忽。
抚盘古之顶兮，挽天皇之臂。
叙余心而敶词兮，曷为乎鸿荒之不再世。
吾将揭北斗而量九州兮，均人命之所与。
定日月之所舍兮，使长照临此下土。
又恐羣灵之好谗兮，俾上帝之凭怒。
不照余之精诚兮，吾将安诉。
临天路而彷徨，魂廷廷兮失度。
乱曰：邅余车以来归兮，曾何足以舒忧。
羌灵修之不吾佑兮，于今之人其何尤。
怀余情而终古兮，聊与化而逍遥。
惜别行
作者：严羽
朝代：宋
体裁：古风

男儿一片万古心，满世寥落无知音。今朝见君握君手，大笑浩荡开烦襟。携尊下马清溪侧，脱略寒温忘主客。何处闲云海上来，为我山边起秋色。自顾沈迷类蜀庄，爱君才术过冯唐。座中然诺两相许，一饮不觉连百觞。下悲世事及危乱，上话古昔穷兴亡。高歌未断唾壶缺，起视落日神飞扬。挽君不留惜君去，恨不移家近君住。人生行止皆由天，我辈岂得长相聚。风尘澒洞一回首，岁月易失红颜暮。离心一夜谁得知，万里惊涛浩东注。
我友远言迈
作者：严羽
朝代：宋

朔风卷秋树，白日寒无光。是时鸿雁来，中野何苍茫。我友远言迈，使我结中肠。如何携手欢，一旦成异乡。行旅有期程，游子多悲伤。置酒欲高歌，泪来沾我裳。四座惨相顾，征马亦徬徨。未知会面日，且复尽兹觞。
我友远言迈
作者：严羽
朝代：宋

朔风卷秋树，白日寒无光。
是时鸿雁来，中野何苍茫。
我友远言迈，使我结中肠。
如何携手欢，一旦成异乡。
行旅有期程，游子多悲伤。
置酒欲高歌，泪来霑我裳。
四座惨相顾，征马亦彷徨。
未知会面日，且復尽兹觞。
放歌行
作者：严羽
朝代：宋
体裁：古风

进贤之冠兮，高乎岌危。山玄之佩兮，长乎陆离。苟非其道兮，曷如蕙带而荷衣。尧舜邈其不逢兮，我之心其孰得而知。宁轻世肆志兮，采商山之芝。与其突梯滑稽有口如饴，据高位而自若，钓厚禄而无疑。则余有蹈东海而死耳，诚非吾之所忍为。
新凉
作者：严羽
朝代：宋
体裁：七言绝句

小院新凉水竹通，鸣蝉声断晚来风。忽然坐睡瞢腾去，不觉残书落手中。
早春寄潜斋王史君
作者：严羽
朝代：宋

昏昏醉睡慵朝起，日日柴门待暖开。春至任从花鸟笑，客来还仗酒樽陪。移舟动觅依江柳，策杖时能访早梅。忽忆使君联骑出，此时乘兴几衔杯。
早春寄潜斋王史君
作者：严羽
朝代：宋

昏昏醉睡慵朝起，日日柴门待暖开。
春至任从花鸟笑，客来还仗酒罇陪。
移舟动觅依江柳，策杖时能访早梅。
忽忆使君联骑出，此时乘兴几衔杯。
昔游东海上
作者：严羽
朝代：宋
体裁：五言律诗

昔游东海上，道遇青童君。授我度世诀，中皆鸟篆文。读之了不解，再拜问微言。举首忽无见，茫茫空白云。
有怀阆风山人
作者：严羽
朝代：宋
体裁：五言律诗

把酒忽惆怅，君今吴楚閒。孤云随马首，风雨隔河关。心事竟何在，此行殊未还。空将百年意，泣向宝刀环。
有感
作者：严羽
朝代：宋

误喜残胡灭，那知患更长。黄云新战路，白骨旧沙场。巴蜀连年哭，江淮几郡疮？襄阳根本地，回首一悲伤。
有感六首
作者：严羽
朝代：宋

误喜残胡灭，那知患更长。黄云新战路，白骨旧沙场。巴蜀连年哭，江淮几郡疮。襄阳根本地，回首一悲伤。哀痛天灾日，丝纶罪己深。王师曾北伐，胡马尚南侵。谋国知谁计，和亲岂圣心。愿闻修实德，听纳谏臣箴。闻道单于使，年来入国频。圣朝思息战，异域请和亲。今日唐虞际，群公社稷臣。不妨盟墨诈，须戒覆车新。灾异时时见，群情恐惧中。修攘今日急，反侧向来同。社稷堪多难，安危系数公。残生江海去，老作一渔翁。陛下春秋盛，谦卑每责躬。得无劳圣虑，犹未定储宫。付托关神器，乾坤在至公。早闻宣诏册，欢喜万方同。传闻降北将，犹未悔狂图。忍召豺狼入，甘先矢石驱。圣朝何负汝，天意属亡胡。试看山东寇，如今更有无。
有感六首·其一
作者：严羽
朝代：宋
体裁：五言律诗

误喜残胡灭，那知患更长。黄云新战路，白骨旧沙场。巴蜀连年哭，江淮几郡疮。襄阳根本地，回首一悲伤。
有感六首·其三
作者：严羽
朝代：宋

闻道单于使，年来入国频。
圣朝思息战，异域请和亲。
今日唐虞际，羣公社稷臣。
不妨盟墨诈，须戒覆车新。
有感六首·其三
作者：严羽
朝代：宋

闻道单于使，年来入国频。圣朝思息战，异域请和亲。今日唐虞际，群公社稷臣。不妨盟墨诈，须戒覆车新。
有感六首·其二
作者：严羽
朝代：宋
体裁：五言律诗

哀痛天灾日，丝纶罪己深。王师曾北伐，胡马尚南侵。谋国知谁计，和亲岂圣心。愿闻修实德，听纳谏臣箴。
有感六首·其五
作者：严羽
朝代：宋

陛下春秋盛，谦卑每责躬。得无劳圣虑，犹未定储宫。付托关神器，乾坤在至公。早闻宣诏册，欢喜万方同。
有感六首·其五
作者：严羽
朝代：宋

陛下春秋盛，谦卑每责躬。
得无劳圣虑，犹未定储宫。
付託关神器，干坤在至公。
早闻宣诏册，欢喜万方同。
有感六首·其六
作者：严羽
朝代：宋
体裁：五言律诗

传闻降北将，犹未悔狂图。忍召豺狼入，甘先矢石驱。圣朝何负汝，天意属亡胡。试看山东寇，如今更有无。
有感六首·其四
作者：严羽
朝代：宋

灾异时时见，羣情恐惧中。
修攘今日急，反侧向来同。
社稷堪多难，安危系数公。
残生江海去，老作一渔翁。
有感六首·其四
作者：严羽
朝代：宋

灾异时时见，群情恐惧中。修攘今日急，反侧向来同。社稷堪多难，安危系数公。残生江海去，老作一渔翁。
望西山
作者：严羽
朝代：宋

西山横翠新，中隐古仙真。笑取玉麈尾，揖兹丹霞人。云从石洞出，月落沧江频。予亦将高卧，藤萝挂葛巾。
望西山
作者：严羽
朝代：宋

西山横翠新，中隠古仙真。
笑取玉麈尾，揖兹丹霞人。
云从石洞出，月落沧江频。
予亦将高卧，藤萝挂葛巾。
朝日临高台
作者：严羽
朝代：宋

朝日临高台，眷彼芳树閒。上有共栖鸟，和鸣何关关。尔亦慕俦侣，我胡独不然。良友在万里，邈然河与山。聚会岂不思，岁月倏已殚。未必无他人，要非心所欢。
朝日临高台
作者：严羽
朝代：宋

朝日临高台，睠彼芳树閒。
上有共栖鸟，和鸣何关关。
尔亦慕俦侣，我胡独不然。
良友在万里，邈然河与山。
聚会岂不思，岁月倏已殚。
未必无他人，要非心所欢。
梦中作
作者：严羽
朝代：宋

少小尚奇节，无意缚圭组。远游江海閒，登高屡怀古。前朝英雄事，约略皆可睹。将军策单马，谈笑有荆楚。高视蔑袁曹，气已盖寰宇。天未豁壮图，人空坐崩沮。丈夫生一世，成败固有主。要非儓儗人，未死名已腐。夫何千载后，亦忝趋大府。主人敬爱客，开宴临长浦。高论极兴亡，历览穷川渚。殷勤芳草赠，窈窕邯郸舞。愧无登楼作，一旦滥推许。怀哉挥此觞，别路如风雨。
梦中作
作者：严羽
朝代：宋

少小尚奇节，无意缚珪组。
远游江海閒，登高屡怀古。
前朝英雄事，约略皆可覩。
将军策单马，谈笑有荆楚。
高视蔑袁曹，气已盖寰宇。
天未豁壮图，人空坐崩沮。
丈夫生一世，成败固有主。
要非儓儗人，未死名已腐。
夫何千载后，亦忝趋大府。
主人敬爱客，开宴临长浦。
高论极兴亡，历览穷川渚。
殷勤芳草赠，窈窕邯郸舞。
媿无登楼作，一旦滥推许。
怀哉挥此觞，别路如风雨。
梦游庐山谣示同志
作者：严羽
朝代：宋

昨夜月落西窗阴，倦推石枕凭素琴。身居红尘不自觉，梦入庐山深复深。庐山深处在何许，五老仙人邀我语。眉如秀雪颜桃花，酌酒相酣坐箕踞。明河九派倒西来，石梁巉绝古道开。五公握手向我笑，下见劫火扬尘灰。独骑一鹿穷萦回，窅然醉蹋青锦苔。松风号嘈何清哀，湍飞瀑卷万壑雷。忽然惊起迷所向，四座已失黄崔嵬。披衣徬徨还太息，我与世途何所屑。乱世茫茫飞蠓蠛，囊中别有金膏诀。须君之行当何时，共向丹崖卧松雪。
梦游庐山谣示同志
作者：严羽
朝代：宋

昨夜月落西窗阴，倦推石枕凭素琴。
身居红尘不自觉，梦入庐山深復深。
庐山深处在何许，五老仙人邀我语。
眉如秀雪颜桃花，酌酒相酣坐箕踞。
明河九派倒西来，石梁巉绝古道开。
五公握手向我笑，下见劫火扬尘灰。
独骑一鹿穷萦迴，窅然醉蹋青锦苔。
松风号嘈何清哀，湍飞瀑卷万壑雷。
忽然惊起迷所向，四座已失黄崔嵬。
披衣彷徨还太息，我与世途何所屑。
乱世茫茫飞蠓蠛，囊中别有金膏诀。
须君之行当何时，共向丹崖卧松雪。
楚江晚思
作者：严羽
朝代：宋
体裁：七言律诗

旅思遥遥倦向南，谁家烟火起晴岚。孤城归鸟连寒角，极浦斜阳带远帆。枫叶自能悲楚客，竹枝何用怨江潭。今朝欲写风波恨，千里书成手自缄。
樟树镇醉后题
作者：严羽
朝代：宋
体裁：五言律诗

吾怜樟树好，取醉欲无还。酒压鹅儿色，辞歌雉子斑。朱楼当碧水，红日下青山。兴罢扬鞭去，苍苍烟雾閒。
江上有怀上官良史
作者：严羽
朝代：宋
体裁：五言律诗

忆君怅不乐，立马大江边。塞雁来无际，惊沙度飒然。客心悬日夜，书札断云天。莫作青山老，空为人所怜。
江上泊舟
作者：严羽
朝代：宋

天际长愁客，沙边旧驿亭。
风低江浦雁，雪暗夜船镫。
穷老嗟身拙，狂歌畏酒醒。
此生何定着，江汉一浮萍。
江上泊舟
作者：严羽
朝代：宋

天际长愁客，沙边旧驿亭。风低江浦雁，雪暗夜船镫。穷老嗟身拙，狂歌畏酒醒。此生何定著，江汉一浮萍。
江上送客
作者：严羽
朝代：宋
体裁：七言绝句

留君夜饮北风寒，且折梅花耐醉欢。明日桐庐潮去远，孤帆天际若为看。
江楼夜月怀故山友人陈聘君吴樗乡
作者：严羽
朝代：宋
体裁：五言律诗

昨夜江楼月，思君好断肠。猿声相应发，山色更青苍。楚塞来书远，闽关隔梦长。今朝看愁鬓，为尔半成霜。
江行
作者：严羽
朝代：宋
体裁：五言律诗

暝色蒹葭外，苍茫旅眺情。残云和雁断，新月带潮生。天到水中尽，舟随树杪行。离家今几宿，厌听棹歌声。
江行
作者：严羽
朝代：宋

暝色蒹葭外，苍茫旅眺情。残雪和雁断，新月带潮生。天到水中尽，舟随树杪行。离家今几宿，厌听棹歌声。
沁园春·问讯溪庄
作者：严羽
朝代：宋
体裁：词

问讯溪庄，景如之何，吾为平章。自月湖不见，江山零落，骊塘去后，烟月凄凉。有老先生，如梅峰者，健笔纵横为发扬。还添得，石屏诗句，一段风光。主人雅兴徜徉。每携客临流泛羽觞。想归来松菊，小烦管领，同盟鸥鹭，未许相忘。我道其间，如斯人物，只合盛之白玉堂。还须把，扁舟借我，散发沧浪。
沁园春（为董叔宏赋溪壮）
作者：严羽
朝代：宋

问讯溪壮，景如之何，吾为平章。自月湖不见，江山零落，骊塘去后，烟月凄凉。有老先生，如梅峰者，健笔纵横为发扬。还添得，石屏诗句，一段风光。主人雅兴徜徉。每携客临流泛羽觞。想归来松菊，小烦管领，同盟鸥鹭，未许相忘。我道其间，如斯人物，只合盛之白玉堂。还须把，扁舟借我，散发沧浪。
涂山操
作者：严羽
朝代：宋
体裁：琴操

天苍苍，河水黄。河流决，大野茫。伯鲧治水，九年无功。四海赤子，化为鱼龙。鲧殛死，尧震怒。乃命禹，平水土。水土平，禹功成，魑魅奔走人安宁。平地栽桑麻，山头种荞麦。赤骥腾枥，黄牛上轭，诸侯会同三千国。嗟尔防风，后至奚为。悠悠涂山，今昔所悲。
游临江慧力寺
作者：严羽
朝代：宋

舟中望古刹，川上移琴樽。隐隐林阁见，迢迢钟梵闻。列岫不离席，惊涛常在门。风帆与沙鸟，汎汎随朝昏。天高一幡挂，静室众香焚。烟起多近郭，鸦归无远村。松际上微雪，经声来暮猿。赏惟静者契，法对高僧论。安得息尘驾，永怀赡独园。明朝别此去，惆怅满松云。
游临江慧力寺
作者：严羽
朝代：宋

舟中望古剎，川上移琴樽。
隠隠林阁见，迢迢钟梵闻。
列岫不离席，惊涛常在门。
风帆与沙鸟，泛泛随朝昏。
天高一幡挂，静室众香焚。
烟起多近郭，鸦归无远村。
松际上微雪，经声来暮猨。
赏惟静者契，法对高僧论。
安得息尘驾，永怀赡独园。
明朝别此去，惆怅满松云。
游仙六首
作者：严羽
朝代：宋

秋閒夜瑟瑟，月露明团团。褰衣步涧月，忽见双飞鸾。上有腾空仙，天风飘佩环。清歌映岩谷，粲若玉炼颜。愿升绿云去，随君向仙关。咽食长不老，何用思人閒。忆读玲珑篇，来往虚皇阁。空见白芙蓉，秋风几凋落。昨逢紫阳君，共有丹台约。下视尘埃中，冠缨缚猿玃。世事行若此，悠悠复何托。五老出东南，崔嵬相閒隔。清晨登绝顶，处处仙人迹。朱霞散九光，岩谷好颜色。回首空澄湖，黄涛正喧击。石上弦素琴，神欢心自清。仙童三四人，忽来左右听。嘹嘹诵金书，劝我餐瑶琼。赠我一玉麈，邀我淩云行。舍琴与之去，恍惚在蓬瀛。朝别简寂观，夜行石径溪。溪光照厓绿，月色正相宜。石上三道士，颀然好丰姿。手弄金光草，或把珊瑚枝。冯风招素手，赐我一玉卮。叹我事远游，萧飒朱颜衰。长林孤月落，羽盖何葳蕤。童童乘之去，弃我忽若遗。明发阒无睹，但有青鼯啼。翩翩南来云，如飞百双鹤。我行忽见之，眇然意欣乐。五峰何峻秀，灵草生垠萼。愿乘此云去，去鍊黄金药。千载傥来归，不复见城郭。瀑布好明月，上有石梁横。矫首望东海，正见蟾蜍生。扬辉天汉閒，下照篷丘城。桂实几凋落，姮娥空闻名。咄哉玉斧子，不如白兔精。灵药不服食，执柯独何成。迢迢彩云外，谁吹白玉笙。竦身一长听，了若出寰瀛。
游仙六首·其一
作者：严羽
朝代：宋

秋閒夜瑟瑟，月露明团团。褰衣步涧月，忽见双飞鸾。上有腾空仙，天风飘佩环。清歌映岩谷，粲若玉炼颜。愿升绿云去，随君向仙关。咽食长不老，何用思人閒。
游仙六首·其一
作者：严羽
朝代：宋

秋閒夜瑟瑟，月露明团团。
褰衣步涧月，忽见双飞鸾。
上有腾空仙，天风飘佩环。
清歌映岩谷，粲若玉炼颜。
愿升绿云去，随君向仙关。
嚥食长不老，何用思人閒。
游仙六首·其三
作者：严羽
朝代：宋

五老出东南，崔嵬相閒隔。
清晨登绝顶，处处仙人迹。
朱霞散九光，岩谷好颜色。
回首空澄湖，黄涛正喧击。
石上弦素琴，神欢心自清。
仙童三四人，忽来左右听。
嘹嘹诵金书，劝我餐瑶琼。
赠我一玉麈，邀我凌云行。
舍琴与之去，恍惚在蓬瀛。
游仙六首·其三
作者：严羽
朝代：宋

五老出东南，崔嵬相閒隔。清晨登绝顶，处处仙人迹。朱霞散九光，岩谷好颜色。回首空澄湖，黄涛正喧击。石上弦素琴，神欢心自清。仙童三四人，忽来左右听。嘹嘹诵金书，劝我餐瑶琼。赠我一玉麈，邀我淩云行。舍琴与之去，恍惚在蓬瀛。
游仙六首·其二
作者：严羽
朝代：宋

忆读玲珑篇，来往虚皇阁。
空见白芙蓉，秋风几凋落。
昨逢紫阳君，共有丹台约。
下视尘埃中，冠缨缚猨玃。
世事行若此，悠悠復何託。
游仙六首·其二
作者：严羽
朝代：宋

忆读玲珑篇，来往虚皇阁。空见白芙蓉，秋风几凋落。昨逢紫阳君，共有丹台约。下视尘埃中，冠缨缚猿玃。世事行若此，悠悠复何托。
游仙六首·其五
作者：严羽
朝代：宋

翩翩南来云，如飞百双鹤。
我行忽见之，眇然意欣乐。
五峰何峻秀，灵草生垠萼。
愿乘此云去，去炼黄金药。
千载傥来归，不復见城郭。
游仙六首·其五
作者：严羽
朝代：宋

翩翩南来云，如飞百双鹤。我行忽见之，眇然意欣乐。五峰何峻秀，灵草生垠萼。愿乘此云去，去鍊黄金药。千载傥来归，不复见城郭。
游仙六首·其六
作者：严羽
朝代：宋
体裁：古风

瀑布好明月，上有石梁横。矫首望东海，正见蟾蜍生。扬辉天汉閒，下照篷丘城。桂实几凋落，姮娥空闻名。咄哉玉斧子，不如白兔精。灵药不服食，执柯独何成。迢迢彩云外，谁吹白玉笙。竦身一长听，了若出寰瀛。
游仙六首·其四
作者：严羽
朝代：宋

朝别简寂观，夜行石径溪。溪光照厓绿，月色正相宜。石上三道士，颀然好丰姿。手弄金光草，或把珊瑚枝。冯风招素手，赐我一玉卮。叹我事远游，萧飒朱颜衰。长林孤月落，羽盖何葳蕤。童童乘之去，弃我忽若遗。明发阒无睹，但有青鼯啼。
游仙六首·其四
作者：严羽
朝代：宋

朝别简寂观，夜行石径溪。
溪光照厓绿，月色正相宜。
石上三道士，颀然好丰姿。
手弄金光草，或把珊瑚枝。
冯风招素手，赐我一玉卮。
叹我事远游，萧飒朱颜衰。
长林孤月落，羽盖何葳蕤。
童童乘之去，弃我忽若遗。
明发阒无覩，但有青鼯嗁。
游紫芝岩
作者：严羽
朝代：宋
体裁：五言律诗

羽客逍遥地，花源世未寻。我来窥异迹，高步越飞岑。石带藤萝古，泉鸣涧壑深。紫芝未可采，空寄白云心。
满江红·日近觚棱
作者：严羽
朝代：宋
体裁：词

日近觚棱，秋渐满、蓬莱双阙。
正钱塘江上，潮头如雪。
把酒送君天上去，琼裾玉佩鹓鸿列。
丈夫儿、富贵等浮云，看名节。
天下事，吾能说。
今老矣，空凝绝。
对西风慷慨，唾壶歌缺。
不洒世间儿女泪，难堪亲友中年别。
问相思、他日镜中看，萧萧发。
满江红·送廖叔仁赴阙
作者：严羽
朝代：宋

日近觚棱，秋渐满、蓬莱双阙。正钱塘江上，潮头如雪。把酒送君天上去，琼琚玉佩鹓鸿列。丈夫儿、富贵等浮云，看名节。天下事，吾能说；今老矣，空凝绝。对西风慷慨，唾壶歌缺。不洒世间儿女泪，难堪亲友中年别。问相思、他日镜中看，萧萧发。
满江红送廖叔仁赴阙
作者：严羽
朝代：宋

日近觚棱，秋渐满、蓬莱双阙。正钱塘江上，潮头如雪。把酒送君天上去，琼玉琚玉佩軝鸿列。丈夫儿、富贵等浮云，看名节。天下事，吾能说；今老矣，空凝绝。对西风慷慨，唾壶歌缺。不洒世间儿女泪，难堪亲友中年别。问相思、他日镜中看，萧萧发。
燕
作者：严羽
朝代：宋
体裁：七言绝句

巢破春雏半不存，衔泥空傍主人门。一生巧计输黄雀，饮啄官仓长子孙。
登天皇山作
作者：严羽
朝代：宋

我来陟高顶，俯瞰临长川。阴崖隐落日，叠嶂鸣飞泉。独立一世外，所思千古前。回看鸟没处，茫茫生白烟。
登天皇山作
作者：严羽
朝代：宋

我来陟高顶，俯瞰临长川。
阴崖隠落日，迭嶂鸣飞泉。
独立一世外，所思千古前。
回看鸟没处，茫茫生白烟。
登滕王阁
作者：严羽
朝代：宋
体裁：七言律诗

高阁冯空浩荡开，当时遗迹几荒苔。烟含晚市悠悠见，沙带澄潭渺渺回。此日登临分壮气，百年沦落忆雄材。可怜万古神交意，日暮荒凉一叹哀。
登豫章城感怀
作者：严羽
朝代：宋

忧来不自得，登城望高天。寒云四面起，朔气下长川。脱剑且却座，君知心惘然。奈何平生志，郁抑江湖閒。凛凛秋风来，茫茫落日晚。长忧生白发，沈想忘朝饭。向来经济士，本自碌碌人。萧曹刀笔吏，樊灌市井臣。徒步取勋业，汉道为光新。我今何为者，飘飘去乡国。狂歌豫章城，醉卧风江碧。但取英雄笑，终惭倜傥生。名当以德载，事耻因人成。独酌还独酌，哀歌还寂寞。安得淩风翰，为君拂寥邈。
登豫章城感怀
作者：严羽
朝代：宋

忧来不自得，登城望高天。
寒云四面起，朔气下长川。
脱剑且却座，君知心惘然。
奈何平生志，鬰抑江湖閒。
凛凛秋风来，茫茫落日晚。
长忧生白髮，沈想忘朝饭。
向来经济士，本自碌碌人。
萧曹刀笔吏，樊灌市井臣。
徒步取勋业，汉道为光新。
我今何为者，飘飘去乡国。
狂歌豫章城，醉卧风江碧。
但取英雄笑，终惭倜傥生。
名当以德载，事耻因人成。
独酌还独酌，哀歌还寂寞。
安得凌风翰，为君拂寥邈。
相逢行
作者：严羽
朝代：宋

冯夫子，神仙中人乃如此。几载长怀玉树枝，昨来曾见蛟龙字。志合神凝杯酒閒，谁知豁尽平生事。与君高会日挥金，击剑谈玄复弄琴。看君自是青云器，何事常悬沧海心。我今与君真莫逆，世上悠悠谁复识。百年飘忽或须臾，万里青霄一飞翼。且将耕钓任吾身，君亦床头有周易。冯夫子，我欲劝君饮，君当为我歌。眼前万事莫可理，纷纷黄叶埽更多。长风吹天送落日，秋江日夜扬洪波。只今留君不尽醉，别后相思知奈何。
相逢行
作者：严羽
朝代：宋

冯夫子，神仙中人乃如此。
几载长怀玉树枝，昨来曾见蛟龙字。
志合神凝杯酒閒，谁知豁尽平生事。
与君高会日挥金，击剑谈玄復弄琴。
看君自是青云器，何事常悬沧海心。
我今与君真莫逆，世上悠悠谁復识。
百年飘忽或须臾，万里青霄一飞翼。
且将耕钓任吾身，君亦床头有周易。
冯夫子，我欲劝君饮，君当为我歌。
眼前万事莫可理，纷纷黄叶埽更多。
长风吹天送落日，秋江日夜扬洪波。
只今留君不尽醉，别后相思知奈何。
秋夜临汝馆怀友人陈聘君赖竹庄
作者：严羽
朝代：宋

秋声动梧竹，月色满庭芜。此夕怀良友，天涯各一隅。飞飞群过雁，切切未栖乌。安得从君去，扁舟驾五湖。
秋夜临汝馆怀友人陈聘君頼竹庄
作者：严羽
朝代：宋

秋声动梧竹，月色满庭芜。
此夕怀良友，天涯各一隅。
飞飞羣过雁，切切未栖乌。
安得从君去，扁舟驾五湖。
秋日
作者：严羽
朝代：宋
体裁：七言绝句

西风催我转胡床，坐落秋山午梦凉。蝉老树深音响别，满天风雨带斜阳。
秋日庐陵送杜子野还摄钟陵纠掾
作者：严羽
朝代：宋
体裁：五言律诗

暂见还分手，谁能不黯然。去帆芦叶浦，别酒菊花天。他日思良会，空囊检赠篇。钟陵有雁过，莫忘尺书传。
空斋
作者：严羽
朝代：宋

寒镫照疏竹，栖禽时复惊。默坐空斋夜，寂寞道心生。
空斋
作者：严羽
朝代：宋

寒镫照疏竹，栖禽时復惊。
默坐空斋夜，寂寞道心生。
答李友山山中留别
作者：严羽
朝代：宋
体裁：七言绝句

已恨青山临渡口，相思回首隔夫君。更堪重到相思处，不见青山见白云。
紫霞楼夜饮
作者：严羽
朝代：宋
体裁：七言律诗

西楼孤绝倚天青，我爱明河对户横。露满碧梧风屡起，烟消绿峤月初生。仙人共酌丹霞酒，逸侣同吹白玉笙。不向此时穷笑傲，更从何处豁高情。
绝句二首
作者：严羽
朝代：宋

万里长江岁暮天，冰坚可渡不须船。雪堂老子迎君笑，化鹤归来又百年。梅花树树搅离心，寒重驼裘雪片深。诗思飞来驴子上，小山丛桂待君吟。
绝句二首·其一
作者：严羽
朝代：宋
体裁：七言绝句

万里长江岁暮天，冰坚可渡不须船。雪堂老子迎君笑，化鹤归来又百年。
绝句二首·其二
作者：严羽
朝代：宋

梅花树树搅离心，寒重驼裘雪片深。
诗思飞来馿子上，小山丛桂待君吟。
绝句二首·其二
作者：严羽
朝代：宋

梅花树树搅离心，寒重驼裘雪片深。诗思飞来驴子上，小山丛桂待君吟。
羽林郎
作者：严羽
朝代：宋

貂帽狐裘塞北妆，黄须年少羽林郎。弯弓不怕天山雪，生缚名王入建章。
羽林郎
作者：严羽
朝代：宋

貂帽狐裘塞北妆，黄鬚年少羽林郎。
弯弓不怕天山雪，生缚名王入建章。
舟中寄汉阳故人
作者：严羽
朝代：宋

浦口停留待信风，城边落日乱流通。
梧桐院落秋声裏，橘柚人家晚照中。
棹歌几处惊寒切，砧响千村入耳同。
日日愁心西北望，汉阳枫叶落无穷。
舟中寄汉阳故人
作者：严羽
朝代：宋

浦口停留待信风，城边落日乱流通。梧桐院落秋声里，橘柚人家晚照中。棹歌几处惊寒切，砧响千村入耳同。日日愁心西北望，汉阳枫叶落无穷。
舟中望落星寺
作者：严羽
朝代：宋
体裁：七言绝句

日暮黄沙压岸平，江心风浪暗冥冥。南康一望何由到，愁杀舟中指落星。
舟中示同志
作者：严羽
朝代：宋
体裁：五言绝句

见说春帆外，康庐水石多。期君一把臂，长啸入烟萝。
舟中苦热
作者：严羽
朝代：宋
体裁：五言律诗

舟行何太热，岸上莽尘沙。闪闪浪频过，昏昏日又斜。年衰愁作客，秋近苦思家。蝗旱三千里，江淮儿女嗟。
蜀女怨
作者：严羽
朝代：宋
体裁：五言律诗

几时离月峡，五见紫兰凋。塞雁随魂断，江花逐泪飘。沙头南北客，京口去来潮。日日无消息，空登万里桥。
行子吟
作者：严羽
朝代：宋

行子在江海，飘飘无固踪。有如芒砀野，朔风卷飞蓬。朔风无休时，飞蓬日千里。散落天地閒，宁复有归理。胡雁西北来，一叫三徘徊。何时别沙漠，昨夜宿阳台。同群一相失，羽翮常低摧。人物有殊性，奈何罹此哀。昨夜客游初，结交重豪迈。高冠湛卢剑，志若轻四海。白首悔前图，蹉跎天一隅。寒冬剑门道，失路空踌躇。深林聚豺虎，绝壁号猩鼯。雪深车轴折，征马惊啼呼。何当返故处，餐黍居田庐。泪下不能去，肠转如辘轳。
行子吟
作者：严羽
朝代：宋

行子在江海，飘飘无固踪。
有如芒砀野，朔风卷飞蓬。
朔风无休时，飞蓬日千里。
散落天地閒，宁復有归理。
胡雁西北来，一叫三徘徊。
何时别沙漠，昨夜宿阳台。
同羣一相失，羽翮常低摧。
人物有殊性，奈何罹此哀。
昨夜客游初，结交重豪迈。
高冠湛卢剑，志若轻四海。
白首悔前图，蹉跎天一隅。
寒冬剑门道，失路空踌躇。
深林聚豺虎，绝壁号猩鼯。
雪深车轴折，征马惊嗁呼。
何当返故处，餐黍居田庐。
泪下不能去，肠转如辘轳。
西山
作者：严羽
朝代：宋
体裁：五言绝句

西山青缥缈，深处有丹砂。说道神仙客，邀予戏紫霞。
西陵望
作者：严羽
朝代：宋
体裁：五言绝句

西陵终日望，不见有归桡。欲去犹回首，寒江起暮潮。
访益上人兰若
作者：严羽
朝代：宋

独寻青莲宇，行过白沙滩。一径入松雪，数峰生暮寒。山僧喜客至，林阁供人看。吟罢拂衣去，钟声云外残。
访益上人兰若
作者：严羽
朝代：宋
体裁：五言律诗

独寻青莲宇，行过白沙滩。一径入松雪，数峰生暮寒。山僧喜客至，林阁借人看。吟罢拂衣去，钟声云外残。
豫章城
作者：严羽
朝代：宋
体裁：五言律诗

爱此城高处，回鞭醉每醒。江花两岸白，烟树一行青。云学山舒态，天随水赋形。吾多徐孺子，独向此沈冥。
豫章留别诸公
作者：严羽
朝代：宋

登舻眺海日，涉岛听江猨。
何意豫章国，还着孤蓬根。
经过徐孺宅，出入洪乔门。
昔看秋叶落，今见荷花繁。
颇躭山水趣，正惬朋从温。
穷秋催客去，独帆若云奔。
追攀感数子，酒襟余泪痕。
既伤岁月晚，復恋烟霞樽。
欢乐无定序，聚散同朝昏。
丈夫志四海，别离何足论。
豫章留别诸公
作者：严羽
朝代：宋

登舻眺海日，涉岛听江猿。何意豫章国，还著孤蓬根。经过徐孺宅，出入洪乔门。昔看秋叶落，今见荷花繁。颇耽山水趣，正惬朋从温。穷秋催客去，独帆若云奔。追攀感数子，酒襟馀泪痕。既伤岁月晚，复恋烟霞樽。欢乐无定序，聚散同朝昏。丈夫志四海，别离何足论。
赠吕仲祥
作者：严羽
朝代：宋

云中诵招隐，高卧闲琴尊。忽有吕夫子，清晨叩我门。夫子忠烈后，家声四海闻。神交三十载，方此挹清芬。吾道识宗主，文章诏讨论。期我名山游，招我出尘纷。伊余抱病久，局促滞中园。平生海岳交，零落今谁存。今日对夫子，使我开心魂。忽觉此身去，万里如空云。已见赤城霞，疑闻天姥猿。世道久崩迫，谁将玄化分。濛濛六合閒，莽莽尘沙昏。所以贤达士，甘将麋鹿群。终欲从夫子，超然淩紫氛。松閒两白鹤，尔实闻斯言。
赠吕仲祥
作者：严羽
朝代：宋

云中诵招隠，高卧闲琴尊。
忽有吕夫子，清晨叩我门。
夫子忠烈后，家声四海闻。
神交三十载，方此挹清芬。
吾道识宗主，文章诏讨论。
期我名山游，招我出尘纷。
伊余抱病久，局促滞中园。
平生海岳交，零落今谁存。
今日对夫子，使我开心魂。
忽觉此身去，万里如空云。
已见赤城霞，疑闻天姥猨。
世道久崩迫，谁将玄化分。
蒙蒙六合閒，莽莽尘沙昏。
所以贤达士，甘将麋鹿羣。
终欲从夫子，超然凌紫氛。
松閒两白鹤，尔实闻斯言。
过逍遥山
作者：严羽
朝代：宋

来过许仙宅，复窥洪崖井。地逐灵胜高，兴接烟霞永。伊余坐昏垫，久欲还林岭。明发囊丹砂，归欤鍊颓景。
过逍遥山
作者：严羽
朝代：宋

来过许仙宅，復窥洪崖井。
地逐灵胜高，兴接烟霞永。
伊余坐昏垫，久欲还林岭。
明发囊丹砂，归欤炼颓景。
还山吟留别城南诸公
作者：严羽
朝代：宋

日暮望寒山，怅然归思发。
如何山中客，屡看城头月。
山中月明女萝秋，石磴潺湲泻碧流。
岩猨久别应惆怅，涧鸟相呼亦共愁。
城南故人与我好，令我忘却归山道。
昨夜西窗梦到家，忽惊千嶂芝花老。
朝来舟子促辞君，回首空江语尚闻。
别后莫嗟难见面，相思只望岭头云。
还山吟留别城南诸公
作者：严羽
朝代：宋

日暮望寒山，怅然归思发。如何山中客，屡看城头月。山中月明女萝秋，石磴潺湲泻碧流。岩猿久别应惆怅，涧鸟相呼亦共愁。城南故人与我好，令我忘却归山道。昨夜西窗梦到家，忽惊千嶂芝花老。朝来舟子促辞君，回首空江语尚闻。别后莫嗟难见面，相思只望岭头云。
送上官伟长
作者：严羽
朝代：宋
体裁：五言律诗

岁晚长愁绪，嗟君更远行。兵戈今日泪，江海故人情。此别几时见，寒猿一夜鸣。致君相许在，回首壮心惊。
送严次山
作者：严羽
朝代：宋

四年栖岭表，三岁客海东。人生贵安适，奔走成何功。去年喜归来，山花春蒙茸。弟侄各捧觞，一笑生华风。南山多紫芝，北山多白薇。云空汗漫台，月午生凉辉。俯仰仅一载，脂车复征西。岂以丈夫志，万里犹庭闱。岂以名山川，待公亲品题。故园松桂林，一一含贞姿。何时赋归来，毋令久凝思。
送严次山
作者：严羽
朝代：宋

四年栖岭表，三岁客海东。
人生贵安适，奔走成何功。
去年喜归来，山花春蒙茸。
弟侄各捧觞，一笑生华风。
南山多紫芝，北山多白薇。
云空汗漫台，月午生凉辉。
俯仰仅一载，脂车復征西。
岂以丈夫志，万里犹庭闱。
岂以名山川，待公亲品题。
故园松桂林，一一含贞姿。
何时赋归来，毋令久凝思。
送主簿兄之德化任
作者：严羽
朝代：宋

唐世诸严盛西蜀，郑公勋业开吾族。后来避地居南闽，几代诗名不乏人。叔孙伯子俱成集，我兄下笔追唐及。少年赐第明光宫，才气如云辨挥翕。习簿风流四海闻，谁令作吏狎埃氛。片帆江上君先发，别袂春前我暂分。借问匡庐在何许，舟人遥指云中语。彭蠡湖边几树秋，琵琶亭下江千古。香炉峰顶散晴烟，瀑布悬疑泻漏天。平生梦寐行历处，一笑忽觉当樽前。尽驱灵异入篇什，物象往往愁笞鞭。此中高兴宁淹久，盗贼兵戈莽回首。郑公勋业须人传，康济他时仗君手。我今疏阔更何为，心事惟将海岳期。匡庐半席君为主，待我酣来试一题。
送主簿兄之德化任
作者：严羽
朝代：宋

唐世诸严盛西蜀，郑公勋业开吾族。
后来避地居南闽，几代诗名不乏人。
叔孙伯子俱成集，我兄下笔追唐及。
少年赐第明光宫，才气如云辨挥翕。
习簿风流四海闻，谁令作吏狎埃氛。
片帆江上君先发，别袂春前我蹔分。
借问匡庐在何许，舟人遥指云中语。
彭蠡湖边几树秋，琵琶亭下江千古。
香鑪峰顶散晴烟，瀑布悬疑泻漏天。
平生梦寐行历处，一笑忽觉当樽前。
尽驱灵异入篇什，物象往往愁笞鞭。
此中高兴宁淹久，盗贼兵戈莽回首。
郑公勋业须人传，康济他时仗君手。
我今疏阔更何为，心事惟将海岳期。
匡庐半席君为主，待我酣来试一题。
送友人之楚州
作者：严羽
朝代：宋
体裁：七言绝句

黯黯离筵夕照收，江城羌笛起边愁。念君此去三千里，何处关山是楚州。
送友归山效韦应物体
作者：严羽
朝代：宋
体裁：五言绝句

送君归山谷，觉我荷衣尘。殷勤郡城别，衰泪欲沾巾。
送吴仪甫之合淝谒杜帅
作者：严羽
朝代：宋

丁年剑气欲凌云，况复才华迥不群。投笔几回思出塞，赋诗此日去从军。沙场青草时差缓，淝水红旗捷屡闻。玉帐元戎桑梓旧，行看幕府策奇勋。
送吴仪甫之合淝谒杜帅
作者：严羽
朝代：宋

丁年剑气欲凌云，况復才华迥不羣。
投笔几回思出塞，赋诗此日去从军。
沙场青草时差缓，淝水红旗捷屡闻。
玉帐元戎桑梓旧，行看幕府策奇勋。
送吴会卿再往淮南
作者：严羽
朝代：宋
体裁：古风

故人身披紫绮裘，腰佩宝玦骑胡骝。英风侠气横四海，辞我远向淮南游。淮南桂树应犹在，八公举手遥相待。明月高悬五两头，随君千里过淮流。十年鞍马边城道，又向边城见春草。春草萋萋路入秦，长安北望空愁人。荆楚奇材多剑客，感慨相逢思报国。男儿事业早致身，青鬓须防雪霜迫。我向人閒久拂衣，白云相伴掩岩扉。调琴鼓罢清商曲，愁见孤鸿天际飞。
送崔九过丹阳却上荆门省亲
作者：严羽
朝代：宋

江国归心一雁牵，河楼分手数杯传。
千崖万壑秋声裏，匹马孤帆落照边。
牛渚寒波翻极浦，荆门晚树合遥天。
他时莫枉瑶华问，南北相思各渺然。
送崔九过丹阳却上荆门省亲
作者：严羽
朝代：宋

江国归心一雁牵，河楼分手数杯传。千崖万壑秋声里，匹马孤帆落照边。牛渚寒波翻极浦，荆门晚树合遥天。他时莫枉瑶华问，南北相思各渺然。
送张季远入京
作者：严羽
朝代：宋
体裁：古风

手把一枝菊，赠金千里行。山川遥满目，何处是吴京。饮罢北风起，萧萧胡雁声。东流傥未尽，见我望君情。
送戴式之归天台歌
作者：严羽
朝代：宋

吾闻天台华顶连石桥，石桥巉绝横烟霄。
下有沧溟万折之波涛，上有赤城千丈之霞标。
峰悬磴断杳莫测，中有石屏古仙客。
吟窥混沌愁天公，醉饮扶桑泣龙伯。
适来何事游人閒，飘飖八极寻名山。
三花树下一相见，笑我萧飒风沙颜。
手持玉杯酌我酒，付我新诗五百首。
共结天边汗漫游，重论方外云霞友。
海内诗名今数谁，羣贤翕沓争相推。
胸襟浩荡气萧爽，豁如洞庭笠泽月。
寒空万里云开时，人生聚散何超忽，愁折瑶华赠君别。
君骑白鹿归仙山，我亦扁舟向吴越。
明日凭高一望君，江花满眼愁氛氲。
天长地阔不可见，空有相思寄海云。
送戴式之归天台歌
作者：严羽
朝代：宋

吾闻天台华顶连石桥，石桥巉绝横烟霄。下有沧溟万折之波涛，上有赤城千丈之霞标。峰悬磴断杳莫测，中有石屏古仙客。吟窥混沌愁天公，醉饮扶桑泣龙伯。适来何事游人閒，飘飖八极寻名山。三花树下一相见，笑我萧飒风沙颜。手持玉杯酌我酒，付我新诗五百首。共结天边汗漫游，重论方外云霞友。海内诗名今数谁，群贤翕沓争相推。胸襟浩荡气萧爽，豁如洞庭笠泽月。寒空万里云开时，人生聚散何超忽，愁折瑶华赠君别。君骑白鹿归仙山，我亦扁舟向吴越。明日凭高一望君，江花满眼愁氛氲。天长地阔不可见，空有相思寄海云。
送戴式之归天台歌
作者：严羽
朝代：宋

吾闻天台华顶连石桥，石桥巉绝横烟霄。下有沧溟万折之波涛，上有赤城千丈之霞标。峰悬蹬断杳莫测，中有石屏古仙客。吟窥混沌愁天公，醉饮扶桑泣龙伯。适来何事游人间？飘飖八极寻名山。三花树下一相见，笑我萧飒风沙颜。手持玉杯酌我酒，付我新诗五百首。共结天边汗漫游，重论方外云霞友。海内诗名今数谁？群贤杂沓争相推。胸襟浩荡气萧爽，豁如洞庭笠泽月。寒空万里云开时。人生聚散何超忽，愁折瑶华赠君别。君骑白鹿归仙山，我亦扁舟向吴越。明日凭高一望君，江花满眼愁氛氲。天长地阔不可见，空有相思寄海云。
送赵立道赴阙仍试春官即事感兴因成五十韵
作者：严羽
朝代：宋

嗣圣中天日，遗氓忆汉时。一王新盛礼，万国贺重熙。官爵沾寰宇，光明冠本支。穷冬辞老母，吉日赴京师。祖席明斜照，寒江结暮澌。停杯愁把袂，立马语临期。草动春前色，梅繁雪后枝。湖山饶逸兴，士友重游嬉。菱唱工迷客，荷舟稳放维。土风珍缟带，吴馔熟莼丝。塔寺开金碧，楼台漾淼瀰。云连句践国，江动伍员祠。阊阖春朝早，觚棱霁景迟。柳迎仙仗软，花簇御楼攲。苜蓿来宛马，樱桃荐寝帷。周家千岁历，汉殿万年卮。驻跸山川远，櫜弓岁月移。天俄忧杞国，日再仰咸池。弓剑群臣泪，园陵故国悲。乾坤开帝统，雨露豁宸私。蜂虿何为尔，豺狼欲问谁。箭流元帅幕，城立叛营旗。国体存矜恤，皇猷务远绥。且从鹰一饱，自待虎双疲。复说京西乱，愁连蜀道危。仓皇分队伍，指点护藩篱。狙诈终劳驭，游魂不足羁。几年腥战血，今日痛疮痍。宗社神灵在，邦家德泽遗。会闻淝水捷，可复雁门踦。草诏词头切，蒲轮礼意卑。贤良多选拔，社稷在扶持。举动新群目，经纶伫一夔。长沙何遽往，郑卜竟堪疑。莫以朝廷重，翻令盗窃窥。稍惩鹰隼击，庶使凤凰仪。薪胆方无倦，舆图正入披。王孙思报国，天府待忠词。世道多为忌，波流幸勿随。从容陈古昔，感慨论边陲。仕进虽云始，平生见在兹。青毡今可复，彩服更相宜。漂泊微躯老，蹉跎困翮垂。黻材元自逸，正论竟焉裨。误赏骚人作，深惭国士知。叫阍时已晚，鸣剑志空驰。郁郁驱流俗，悠悠叹乱离。羊裘终隐去，渔钓复何之。出处从今隔，飞腾不可追。济时须俊杰，愿睹中兴期。
送赵立道赴阙仍试春官即事感兴因成五十韵
作者：严羽
朝代：宋

嗣圣中天日，遗氓忆汉时。
一王新盛礼，万国贺重熙。
官爵霑寰宇，光明冠本支。
穷冬辞老母，吉日赴京师。
祖席明斜照，寒江结暮澌。
停杯愁把袂，立马语临期。
草动春前色，梅繁雪后枝。
湖山饶逸兴，士友重游嬉。
菱唱工迷客，荷舟稳放维。
土风珍缟带，吴馔熟莼丝。
塔寺开金碧，楼台漾淼瀰。
云连句践国，江动伍员祠。
阊阖春朝早，觚棱霁景迟。
柳迎仙仗輭，花簇御楼欹。
苜蓿来宛马，樱桃荐寝帷。
周家千岁历，汉殿万年卮。
驻跸山川远，櫜弓岁月移。
天俄忧杞国，日再仰咸池。
弓剑羣臣泪，园陵故国悲。
干坤开帝统，雨露豁宸私。
蜂虿何为尔，豺狼欲问谁。
箭流元帅幙，城立叛营旗。
国体存矜恤，皇猷务远绥。
且从鹰一饱，自待虎双疲。
復说京西乱，愁连蜀道危。
仓皇分队伍，指点护藩篱。
狙诈终劳驭，游魂不足羁。
几年腥战血，今日痛疮痍。
宗社神灵在，邦家德泽遗。
会闻淝水捷，可復雁门踦。
草诏词头切，蒲轮礼意卑。
贤良多选拔，社稷在扶持。
举动新羣目，经纶伫一夔。
长沙何遽往，郑卜竟堪疑。
莫以朝廷重，翻令盗窃窥。
稍惩鹰隼击，庶使凤凰仪。
薪胆方无倦，舆图正入披。
王孙思报国，天府待忠词。
世道多为忌，波流幸勿随。
从容陈古昔，感慨论边陲。
仕进虽云始，平生见在兹。
青毡今可復，彩服更相宜。
漂泊微躯老，蹉跎困翮垂。
黻材元自逸，正论竟焉裨。
误赏骚人作，深惭国士知。
叫阍时已晚，鸣剑志空驰。
鬰鬰驱流俗，悠悠叹乱离。
羊裘终隠去，渔钓復何之。
出处从今隔，飞腾不可追。
济时须俊杰，愿覩中兴期。
逢戴式之往南方
作者：严羽
朝代：宋

此老相逢日，中原正用兵。
黄尘空北望，白首更南征。
今古悲秋意，江湖惜别情。
几时羣盗灭，匹马会神京。
逢戴式之往南方
作者：严羽
朝代：宋

此老相逢日，中原正用兵。黄尘空北望，白首更南征。今古悲秋意，江湖惜别情。几时群盗灭，匹马会神京。
避乱途中
作者：严羽
朝代：宋

回首兵戈地，遗黎见几人。他乡空白发，故国又青春。多难堪长客，偷生愧此身。本无匡济略，叹息谩伤神。
避乱途中
作者：严羽
朝代：宋

回首兵戈地，遗黎见几人。
他乡空白髮，故国又青春。
多难堪长客，偷生愧此身。
本无匡济略，叹息谩伤神。
酬故人见赠
作者：严羽
朝代：宋

湘江南去少人行，瘴雨蛮烟白草生。谁念梁园旧词客，桄榔树下独闻莺。
酬故人见赠
作者：严羽
朝代：宋

湘江南去少人行，瘴雨蛮烟白草生。
谁念梁园旧词客，桄榔树下独闻鶑。
钱塘潮歌送吴子才赴礼部
作者：严羽
朝代：宋

海潮之来自古昔，天下诡观称钱塘。
东南王气实在此，势与造化为低昂。
观其映日始一綫，何处羣鹭纷然翔。
渐闻鼓声震原野，疑是三军嚣阵行。
银城天际忽过眼，卷蹴厚地何仓皇。
余波已去洒月窟，怒气犹自吹扶桑。
百川倒流号呼汹，天吴河伯神皆竦。
海上长人出水惊，巨鳌辟易三山动。
广陵之涛安可比，吴客雄夸徒为尔。
请君看此凭江楼，载酒无劳棹小舟。
湖上百花春荡目，笙箫聒我非清游。
洪涛万里壮可吞，笔底飒飒洪涛奔。
愿持忠愤愬明主，一第于君何足论。
钱塘日边云气多，君之行兮莫蹉跎。
教人临期奈别何，赠君钱塘海潮歌。
钱塘潮歌送吴子才赴礼部
作者：严羽
朝代：宋

海潮之来自古昔，天下诡观称钱塘。东南王气实在此，势与造化为低昂。观其映日始一线，何处群鹭纷然翔。渐闻鼓声震原野，疑是三军嚣阵行。银城天际忽过眼，卷蹴厚地何仓皇。馀波已去洒月窟，怒气犹自吹扶桑。百川倒流号呼汹，天吴河伯神皆竦。海上长人出水惊，巨鳌辟易三山动。广陵之涛安可比，吴客雄誇徒为尔。请君看此凭江楼，载酒无劳棹小舟。湖上百花春荡目，笙箫聒我非清游。洪涛万里壮可吞，笔底飒飒洪涛奔。愿持忠愤愬明主，一第于君何足论。钱塘日边云气多，君之行兮莫蹉跎。教人临期奈别何，赠君钱塘海潮歌。
閒居寄友
作者：严羽
朝代：宋
体裁：五言律诗

萧条遗世心，江海坐来深。拥褐閒窥沼，思山欲借琴。有幡烟际寺，无叶水边林。不见同袍友，凭谁伴苦吟。
闺中词
作者：严羽
朝代：宋
体裁：七言绝句

良人西去击狂胡，妾在闺中对影居。万里长看天外月，一生空得梦中书。
闺怨
作者：严羽
朝代：宋

昨夜中秋月，含愁顾影频。空留可怜影，不见可怜人。欲作辽阳梦，愁多自不成。错嫌乌臼鸟，半夜隔窗鸣。
闺怨·其一
作者：严羽
朝代：宋
体裁：五言绝句

昨夜中秋月，含愁顾影频。空留可怜影，不见可怜人。
闺怨·其二
作者：严羽
朝代：宋
体裁：五言绝句

欲作辽阳梦，愁多自不成。错嫌乌臼鸟，半夜隔窗鸣。
闻笛
作者：严羽
朝代：宋
体裁：七言绝句

江上谁家吹笛声，月明霜白不堪听。孤舟万里潇湘客，一夜归心满洞庭。
闻雁
作者：严羽
朝代：宋

远客惊秋雁，高楼复异乡。声兼边哨苦，影落楚云长。此夜头堪白，他山叶又黄。年年洞庭浪，飘泊更无行。
闻雁
作者：严羽
朝代：宋

远客惊秋雁，高楼復异乡。
声兼边哨苦，影落楚云长。
此夜头堪白，他山叶又黄。
年年洞庭浪，飘泊更无行。
闻雁二首
作者：严羽
朝代：宋

凄离听不足，咿嗈断还续。江人何似情，贾客舟中宿。夜深沙碛寒，月冷洞庭宽。寂寞相依影，悲风动毳翰。江南底好处，塞北今衰草。何限旅情遥，月映芦花老。琵琶倚蓬窗，孀妇别兰房。十载江湖泪，一夕尽淋浪。
闻雁二首·其一
作者：严羽
朝代：宋
体裁：古风

凄离听不足，咿嗈断还续。江人何似情，贾客舟中宿。夜深沙碛寒，月冷洞庭宽。寂寞相依影，悲风动毳翰。
闻雁二首·其二
作者：严羽
朝代：宋
体裁：古风

江南底好处，塞北今衰草。何限旅情遥，月映芦花老。琵琶倚蓬窗，孀妇别兰房。十载江湖泪，一夕尽淋浪。
雷斧歌
作者：严羽
朝代：宋

穹崖之上，层峰之巅，神光夜半光烛天。
山僧梦裏忽惊起，有物坠地声填然。
峰头巨石似开劈，鬼物散走如飙旋。
山僧晓见不敢取，有客识之为雷斧，持归摩挲色苍古。
匣中往往出云气，窗外时时起风雨。
吾闻阴阳之气相搏为雷霆，变化翕欻常杳冥。
非若革鼍考击之为声，不知此斧何从形。
乃是比干之心，朱云之舌。
一片忠愤气，蟠鬰天地閒。
千载长不灭，造化为鑪巧镕结。
嗟哉指佞之草不復生，羣姦睚眦纷纵横。
大弓宝玉争窃取，岂惧鬼责并天刑。
我欲乘云朝帝所，大叫天关排九虎。
乞将此斧借小臣，叩头问天天更许。
雷斧歌
作者：严羽
朝代：宋

穹崖之上，层峰之巅，神光夜半光烛天。山僧梦里忽惊起，有物坠地声填然。峰头巨石似开劈，鬼物散走如飙旋。山僧晓见不敢取，有客识之为雷斧，持归摩挲色苍古。匣中往往出云气，窗外时时起风雨。吾闻阴阳之气相搏为雷霆，变化翕欻常杳冥。非若革鼍考击之为声，不知此斧何从形。乃是比干之心，朱云之舌。一片忠愤气，蟠郁天地閒。千载长不灭，造化为炉巧镕结。嗟哉指佞之草不复生，群奸睚眦纷纵横。大弓宝玉争窃取，岂惧鬼责并天刑。我欲乘云朝帝所，大叫天关排九虎。乞将此斧借小臣，叩头问天天更许。
頼成之还自江西感旧有赠
作者：严羽
朝代：宋
体裁：七言绝句

十年心事两蹉跎，南北东西别恨多。今日樽前重把手，相看争奈白头何。
落花
作者：严肃
朝代：宋
体裁：五言绝句

片片落花飞，随风去不归。如何临欲别，不得傍君衣。
卜算子·不是爱风尘
作者：严蕊
朝代：宋
体裁：词

不是爱风尘，似被前缘误。花落花开自有时，总赖东君主。去也终须去，住也如何住！若得山花插满头，莫问奴归处。
卜算子·不是爱风尘
作者：严蕊
朝代：宋
体裁：词

不是爱风尘，似被前身误。
花落花开自有时，总是东君主。
去也终须去。
住也如何住。
若得山花插满头，莫问奴归处。
如梦令·道是梨花不是
作者：严蕊
朝代：宋
体裁：词

道是梨花不是。道是杏花不是。白白与红红，别是东风情味。曾记。曾记。人在武陵微醉。
如梦令·道是梨花不是
作者：严蕊
朝代：宋

道是梨花不是。道是杏花不是。白白与红红，别是东风情味。曾记，曾记。人在武陵微醉。
如梦令·道是梨花不是
作者：严蕊
朝代：宋

道是梨花不是。道是杏花不是。白白与红红，别是东风情味。曾记，曾记，人在武陵微醉。
鹊桥仙·碧梧初出
作者：严蕊
朝代：宋
体裁：词

碧梧初出，桂花才吐，池上水花微谢。穿针人在合欢楼，正月露、玉盘高泻。蛛忙鹊懒，耕慵织倦，空做古今佳话。人间刚道隔年期，指天上、方才隔夜。
句
作者：严陵士人
朝代：宋

日月明方见，乾坤暗自收。大柄如归手，蚊虻莫浪飞。
句·其一
作者：严陵士人
朝代：宋

日月明方见，乾坤暗自收。
句·其一
作者：严陵士人
朝代：宋

日月明方见，干坤暗自收。
句·其二
作者：严陵士人
朝代：宋

大柄如归手，蚊虻莫浪飞。
句·其二
作者：严陵士人
朝代：宋

大柄如归手，蚊蝱莫浪飞。
鹧鸪天
作者：中国章
朝代：宋

载地分符衣绣衣。棠阴处处浙东西。政成已可书银笔，词鹿仍堪付雪儿。
春未半，日方迟。御沟金袅柳如丝。凤池留得梅花住，欲与先竹荐寿卮。
题薛教授靖轩
作者：丰有俊
朝代：宋

小船行行过靖轩，衾紬帷楮兴悠然。如何打叠江湖志，甘守陈编隐几眠。
题薛教授靖轩
作者：丰有俊
朝代：宋

小船行行过靖轩，衾紬帷楮兴悠然。
如何打迭江湖志，甘守陈编隠几眠。
偈
作者：丰禅师
朝代：宋
体裁：偈颂

骏马机前异，游人肘后悬。既参云外客，试为老僧看。
句
作者：丰禅师
朝代：宋

雪岭梅花绽，云洞老僧惊。
句
作者：丰稷
朝代：宋

日来月往无成期，好把心源早夜思。
和运司园亭 其三 雪峰楼
作者：丰稷
朝代：宋

雪峰在何许，楼倚青霄端。每来注心目，不觉生羽翰。终藉好风力，云散银阙攒。只履西归客，应笑空倚栏。
和运司园亭 其九 水阁
作者：丰稷
朝代：宋

长虹卧松江，一苇航大河。岂如此安稳，无复畏风波。幽香萃花岛，鱼藻旨且多。徙倚小栏曲，月色透薜萝。
和运司园亭 其二 玉溪堂
作者：丰稷
朝代：宋

一水从何来，应是昆山顶。酾成渌玉池，虚堂逗清影。公退泠然赏，了非心外境。鱼泳阳光动，鸟啼春昼永。
和运司园亭 其五 月台
作者：丰稷
朝代：宋

石印鱼在屏，犀透星入角。乃知明月光，日用心不觉。陟此百尺台，馀念坐消剥。洞晓弦望机，仙丹兹可学。
和运司园亭·小亭
作者：丰稷
朝代：宋
体裁：古风

东西对孤骞，杖屦可幽歇。容光日月来，矧此明四彻。鳞木张幄翠，蜃泉飞玉洁。往往得意时，宛在广寒阙。
和运司园亭·月台
作者：丰稷
朝代：宋

石印鱼在屏，犀透星入角。
乃知明月光，日用心不觉。
陟此百尺台，余念坐消剥。
洞晓弦望机，仙丹兹可学。
和运司园亭·水阁
作者：丰稷
朝代：宋

长虹卧松江，一苇航大河。
岂如此安稳，无復畏风波。
幽香萃花岛，鱼藻旨且多。
徙倚小栏曲，月色透薜萝。
和运司园亭·海棠轩
作者：丰稷
朝代：宋
体裁：古风

文锦初动机，晨霞欲敷照。香传雪楼浓，影落玉溪倒。子美不能赋，春工一何妙。惟有赏心人，相逢祇微笑。
和运司园亭·潺玉亭
作者：丰稷
朝代：宋
体裁：古风

养源在西山，如玉抱精白。引之落锦渠，历耳不可择。风雨杂鸣球，珠玑写云液。恰似偃溪声，醒悟迷途客。
和运司园亭·玉溪堂
作者：丰稷
朝代：宋

一水从何来，应是昆山顶。
酾成渌玉池，虚堂逗清影。
公退泠然赏，了非心外境。
鱼泳阳光动，鸟嗁春昼永。
和运司园亭·翠锦亭
作者：丰稷
朝代：宋
体裁：古风

檐外列修木，凛凛正人气。有德必有文，烂兮五色备。岂同夭韶花，弄春张绣被。须信轮囷材，堪为万乘器。
和运司园亭·茅庵
作者：丰稷
朝代：宋
体裁：古风

覆以洁白茅，环以琅玕竹。天籁旁鼓笙，月沼对铺玉。借问清坐翁，此外更何欲。笑指博山炉，香飞柏子绿。
和运司园亭·西园
作者：丰稷
朝代：宋
体裁：古风

仙化二十四，境远难遍探。锦城使君园，雅与云洞参。回光试一览，紫翠绝西南。池映金波静，花沾玉露甘。
和运司园亭·西园
作者：丰稷
朝代：宋

仙化二十四，境远难遍探。锦城使君园，雅与云洞参。回光试一览，紫翠绝西南。池映金波静，花沾玉露甘。一水从何来，应是昆山顶。酾成渌玉池，虚堂逗清影。公退泠然赏，了非心外境。鱼泳阳光动，鸟啼春昼永。文锦初动机，晨霞欲敷照。香传雪楼浓，影落玉溪倒。子美不能赋，春工一何妙。惟有赏心人，相逢祇微笑。雪峰在何许，楼倚青霄端。每来注心目，不觉生羽翰。终藉好风力，云散银阙攒。只履西归客，应笑空倚栏。石印鱼在屏，犀透星入角。乃知明月光，日用心不觉。陟此百尺台，馀念坐消剥。洞晓弦望机，仙丹兹可学。檐外列修木，凛凛正人气。有德必有文，烂兮五色备。岂同夭韶花，弄春张绣被。须信轮囷材，堪为万乘器。养源在西山，如玉抱精白。引之落锦渠，历耳不可择。风雨杂鸣球，珠玑写云液。恰似偃溪声，醒悟迷途客。覆以洁白茅，环以琅玕竹。天籁旁鼓笙，月沼对铺玉。借问清坐翁，此外更何欲。笑指博山炉，香飞柏子绿。长虹卧松江，一苇航大河。岂如此安稳，无复畏风波。幽香萃花岛，鱼藻旨且多。徙倚小栏曲，月色透薜萝。东西对孤骞，杖屦可幽歇。容光日月来，矧此明四彻。鳞木张幄翠，蜃泉飞玉洁。往往得意时，宛在广寒阙。
和运司园亭·雪峰楼
作者：丰稷
朝代：宋

雪峰在何许，楼倚青霄端。
每来注心目，不觉生羽翰。
终藉好风力，云散银阙攒。
隻履西归客，应笑空倚楼。
存目
作者：丰稷
朝代：宋

诗题：雾山首句：雾山环合自云川。
幸太学
作者：丰稷
朝代：宋
体裁：七言律诗

凤幄云开日月章，九霄呜跸下虞庠。朝元俊士鸿成列，拱极名臣玉照行。问道贾生称五学，乞言戴圣美三王。上心夙悟周公戒，天下安危自一堂。
朱氏天和堂
作者：丰稷
朝代：宋

路左浆先馈，门前屦几重。
勇归尘事掷，恬处道心浓。
弄水知幽谷，观云想妙峰。
夜探孤鹤唳，清露滴高松。
荷花
作者：丰稷
朝代：宋

桃杏二三月，此花泥滓中。人心正畏暑，水面独摇风。净刹如金涌，嘉宾照幕红。谁歌采菱曲，舟在晓霞东。
荷花
作者：丰稷
朝代：宋

桃杏二三月，此花泥滓中。
人心正畏暑，水面独摇风。
净刹如金涌，嘉宾照幕红。
谁歌采菱曲，舟在晓霞束。
菘圃
作者：丰翔
朝代：宋
体裁：七言绝句

林塘草树接江干，一日三回涉圃看。柴户反关生事了，晚菘种尽雨漫漫。
题御史袁公像
作者：丰芑
朝代：宋
体裁：七言律诗

先生独得考亭传，一脉斯文瑞应天。伯仲学成金玉质，父师道维孔颜□。四方翼戴倾冠盖，五代追崇接后先。天地钟英应有任，第为濂洛浚渊源。
阃相可翁先生偕王人有湖山游获侍坐先生有诗辄用韵
作者：丰茝
朝代：宋
体裁：五言律诗

西郊陪衮绣，云步入千山。行乐五星聚，浮生半日閒。寻棋枫叶下，载酒藕花间。谭笑长城在，何人敢度关。
临安谣
作者：临安人
朝代：宋
体裁：古风

满头青，都是假。这回来，不作耍。
十七字谣
作者：临安里人
朝代：宋

光祖做总领，许堪为节制。丞相要起复，援例。
十七字谣
作者：临安里人
朝代：宋

光祖做总领，许堪为节制。
丞相要起復，援例。
宁国院
作者：乌允卿
朝代：宋
体裁：七言律诗

精舍萧然绝世尘，登临渐觉爽精神。庭连翠岛松篁暗，沼接清流瀑布新。高洁白云长作侣，幽閒明月每为亲。开窗更有消烦景，猿鹤无机解伴人。
咏华林书院
作者：乐史
朝代：宋

能为孝义复为文，惟有君家事渐新。旌表已迎金殿敕，子孙常宴杏园春。亲情广阔追随大，鼓笛喧胜嫁娶频。更置书堂书万卷，不辞延待四方人。
咏华林书院
作者：乐史
朝代：宋

能为孝义復为文，惟有君家事渐新。
旌表已迎金殿敕，子孙常宴杏园春。
亲情广阔追随大，鼓笛喧胜嫁娶频。
更置书堂书万卷，不辞延待四方人。
慈竹
作者：乐史
朝代：宋

蜀中何物灵，有竹慈为名。
一丛阔娄处，森森数十茎。
长茎复短茎，枝叶不峥嵘。
去年笋已长，今年筍又生。
高低相倚赖，浑如长幼情。
孝子侍父立，顺孙随祖行。
慈爱必孝顺，根枝信天成。
吾闻唐之人，孝行常忻忻。
郓州张公艺，九世同一门。
大帝闻其名，衡茅降至尊。冯宿卬岁时，
随父庐祖坟。父子相随孝，
灵芝特地春。北海吕元简，
四世为家主。以至牛马羊，
异母皆相乳。虞乡董恭直，
鞠养诸孤遗。鸲鹆与鸦鹊，
同巢而共枝。孝行动天地，
鸟兽皆随时。又闻猓然兽，
死不相弃离。暾𧍪与鲛鱼，
子母长相随。兽面而人心，此兽信有之。兽心而人面，其人诚可悲。
李钧为侍御，弃母在温州，
母因殍饿死，甘旨何悠悠。
光禄李玕者，亦是斯人流。
有母不侍养，异居经千秋。
唐家法网宽，贷死流遐陬。
崔湜为侍郎，天子赐瓜香。
携归与爱妾，老母不得尝。
一旦恶贯盈，杀之於路傍。
越公钟绍京，至孝何殊常。
少时得果瓜，先解进高堂。
长大遇玄宗，荣华不可当。
孝者名常新，逆者污人伦。
人既不如竹，乃是一埃尘。
夫为人子者，莫若事尊亲。
夫为人父者，莫若教儿孙。
积善与行孝，可以立其身。
我愿移此竹，栽於率土滨。
使彼行人见，皆为慈孝人。
慈竹
作者：乐史
朝代：宋

蜀中何物灵，有竹慈为名。一丛阔数步，森森数十茎。长茎复短茎，枝叶不峥嵘。去年笋已长，今年笋又生。高低相倚赖，浑如长幼情。孝子侍父立，顺孙随祖行。慈爱必孝顺，根枝信天成。吾闻唐之人，孝行常忻忻。郓州张公艺，九世同一门。大帝闻其名，衡茅降至尊。冯宿丱岁时，随父庐祖坟。父子相随孝，灵芝特地春。北海吕元简，四世为家主。以至牛马羊，异母皆相乳。虞乡董恭直，鞠养诸孤遗。鸲鹆与鸦鹊，同巢而共枝。孝行动天地，鸟兽皆随时。又闻猓然兽，死不相弃离。？？与鲛鱼，子母长相随。兽面而人心，此兽信有之。兽心而人面，其人诚可悲。李钧为侍御，弃母在温州。母因殍饿死，甘旨何悠悠。光禄李玕者，亦是斯人流。有母不侍养，异居经千秋。唐家法网宽，贷死流遐陬。崔湜为侍郎，天子赐瓜香。携归与爱妾，老母不得尝。一旦恶贯盈，杀之于路傍。越公钟绍京，至孝何殊常。少时得果瓜，先解进高堂。长大遇玄宗，荣华不可当。孝者名常新，逆者污人伦。人既不如竹，乃是一埃尘。夫为人子者，莫若事尊亲。夫为人父者，莫若教儿孙。积善与行孝，可以立其身。我愿移此竹，栽于率土滨。使彼行人见，皆为慈孝人。樵童见此竹，且莫伐为薪。
慈竹
作者：乐史
朝代：宋
体裁：古风

蜀中何物灵，有竹慈为名。一丛阔数步，森森数十茎。长茎复短茎，枝叶不峥嵘。去年笋已长，今年笋又生。高低相倚赖，浑如长幼情。孝子侍父立，顺孙随祖行。慈爱必孝顺，根枝信天成。吾闻唐之人，孝行常忻忻。郓州张公艺，九世同一门。大帝闻其名，衡茅降至尊。冯宿丱岁时，随父庐祖坟。父子相随孝，灵芝特地春。北海吕元简，四世为家主。以至牛马羊，异母皆相乳。虞乡董恭直，鞠养诸孤遗。鸲鹆与鸦鹊，同巢而共枝。孝行动天地，鸟兽皆随时。又闻猓然兽，死不相弃离。��与鲛鱼，子母长相随。兽面而人心，此兽信有之。兽心而人面，其人诚可悲。李钧为侍御，弃母在温州。母因殍饿死，甘旨何悠悠。光禄李玕者，亦是斯人流。有母不侍养，异居经千秋。唐家法网宽，贷死流遐陬。崔湜为侍郎，天子赐瓜香。携归与爱妾，老母不得尝。一旦恶贯盈，杀之于路傍。越公钟绍京，至孝何殊常。少时得果瓜，先解进高堂。长大遇玄宗，荣华不可当。孝者名常新，逆者污人伦。人既不如竹，乃是一埃尘。夫为人子者，莫若事尊亲。夫为人父者，莫若教儿孙。积善与行孝，可以立其身。我愿移此竹，栽于率土滨。使彼行人见，皆为慈孝人。樵童见此竹，且莫伐为薪。
慈竹
作者：乐史
朝代：宋

蜀中何物灵，有竹慈为名。
一丛阔数步，森森数十茎。
长茎復短茎，枝叶不峥嵘。
去年笋已长，今年笋又生。
高低相倚頼，浑如长幼情。
孝子侍父立，顺孙随祖行。
慈爱必孝顺，根枝信天成。
吾闻唐之人，孝行常忻忻。
郓州张公艺，九世同一门。
大帝闻其名，衡茅降至尊。
冯宿丱岁时，随父庐祖坟。
父子相随孝，灵芝特地春。
北海吕元简，四世为家主。
以至牛马羊，异母皆相乳。
虞乡董恭直，鞠养诸孤遗。
鸲鹆与鸦鹊，同巢而共枝。
孝行动天地，鸟兽皆随时。
又闻猓然兽，死不相弃离。
𧑒𧍪与鲛鱼，子母长相随。
兽面而人心，此兽信有之。
兽心而人面，其人诚可悲。
李钧为侍御，弃母在温州。
母因殍饿死，甘旨何悠悠。
光禄李玕者，亦是斯人流。
有母不侍养，异居经千秋。
唐家法网宽，贷死流遐陬。
崔湜为侍郎，天子赐瓜香。
携归与爱妾，老母不得尝。
一旦恶贯盈，杀之于路傍。
越公钟绍京，至孝何殊常。
少时得果瓜，先解进高堂。
长大遇玄宗，荣华不可当。
孝者名常新，逆者污人伦。
人既不如竹，乃是一埃尘。
夫为人子者，莫若事尊亲。
夫为人父者，莫若教儿孙。
积善与行孝，可以立其身。
我愿移此竹，栽于率土滨。
使彼行人见，皆为慈孝人。
樵童见此竹，且莫伐为薪。
访白陂陈处士
作者：乐史
朝代：宋

沿溪复践云，云边访道人。
水声齐入耳，由色来遶身。
闻君话经济，使我开精神。
少微星在此，飞诏何因循。
访白陂陈处士
作者：乐史
朝代：宋

清风不见面，白汗呈波流。
走来君洞里，云树冷飕飕。
更泻葡萄绿，千杯活倒愁。
魂疑更回首，残热又为雠。
访白陂陈处士·其一
作者：乐史
朝代：宋

沿溪复践云，云边访道人。水声齐入耳，山色来绕身。闻君话经济，使我开精神。少微星在此，飞诏何因循。
访白陂陈处士·其一
作者：乐史
朝代：宋

沿溪復践云，云边访道人。
水声齐入耳，山色来遶身。
闻君话经济，使我开精神。
少微星在此，飞诏何因循。
访白陂陈处士·其二
作者：乐史
朝代：宋

清风不见面，白汗如波流。
走来君洞裏，云树冷飕飕。
更泻葡萄绿，千杯沃倒愁。
魂疑更回首，残热又为雠。
访白陂陈处士·其二
作者：乐史
朝代：宋

清风不见面，白汗如波流。走来君洞里，云树冷飕飕。更泻葡萄绿，千杯沃倒愁。魂疑更回首，残热又为雠。
钟山寺
作者：乐史
朝代：宋

千峰夹一径，一径花枕泉。听泉复看花，行到钟山前。古寺云生屋，高僧月伴禅。自惭留一宿，匹马又朝天。
钟山寺
作者：乐史
朝代：宋

千峰夹一径，一径花枕泉。
听泉复看花，行到钟山前。
古寺云生屋，高僧月伴禅。
自惭留一宿，区马又朝天。
钟山寺
作者：乐史
朝代：宋

千峰夹一径，一径花枕泉。
听泉復看花，行到钟山前。
古寺云生屋，高僧月伴禅。
自惭留一宿，匹马又朝天。
澹山岩
作者：乐咸
朝代：宋
体裁：七言律诗

门开岩底洞沈沈，窦乳云泉矢路深。香石峭峰千载异，龙潭幽穴四时阴。僧居筑室随高下，客到留小见古今。南出零陵一舍地，清潇堤上好追寻。
某属闻少伊广文归别墅将挂其冠然乎富贵恐不
作者：乐备
朝代：宋

明光宫高丽鳷鹊，三声朝鸡报宫钥。
车如流水马如龙，门外斗量无处著。
归来日晏仆亦痡，豪芒饱暖归妻孥。
岂无道德绚烂者，意作霖雨言为谟。
何人著眼高蓬荜，强仕之年发如漆。
便抽手版挂衣冠，把住穷愁甘似蜜。
人言讲退诚两涂，退者真智进者愚。
要当程力之所底，未省逸路排轻车。
马侯制行如圭璧，五色文章发金石。
不知持此将安之，天下宝当天下惜。
秋净凉入菰蒲间，新诗落笔不作难。
应怜俗驾难回者，更费移文过北山。
某属闻少伊广文归别墅将挂其冠然乎富贵恐不免耳欲谒未能因成古诗奉迓某无策可去断章不忘健羡也
作者：乐备
朝代：宋

明光宫高丽鳷鹊，三声朝鸡报宫钥。
车如流水马如龙，门外斗量无处着。
归来日晏仆亦痡，豪芒饱暖归妻孥。
岂无道德绚烂者，意作霖雨言为谟。
何人着眼高蓬荜，彊仕之年髮如漆。
便抽手版挂衣冠，把住穷愁甘似蜜。
人言进退诚两涂，退者真智进者愚。
要当程力之所底，未省逸路排轻车。
马侯制行如圭璧，五色文章发金石。
不知持此将安之，天下宝当天下惜。
秋郊凉入菰蒲间，新诗落笔不作难。
应怜俗驾难回者，更费移文过北山。
某属闻少伊广文归别墅将挂其冠然乎富贵恐不免耳欲谒未能因成古诗奉迓某无策可去断章不忘健羡也
作者：乐备
朝代：宋

明光宫高丽鳷鹊，三声朝鸡报宫钥。车如流水马如龙，门外斗量无处著。归来日晏仆亦痡，豪芒饱暖归妻孥。岂无道德绚烂者，意作霖雨言为谟。何人著眼高蓬荜，彊仕之年发如漆。便抽手版挂衣冠，把住穷愁甘似蜜。人言进退诚两涂，退者真智进者愚。要当程力之所底，未省逸路排轻车。马侯制行如圭璧，五色文章发金石。不知持此将安之，天下宝当天下惜。秋郊凉入菰蒲间，新诗落笔不作难。应怜俗驾难回者，更费移文过北山。
次韵得閒晚春即事
作者：乐备
朝代：宋

新晴初照屋山头，春欲归时事事幽。
诗着硬黄容我扫，酒拚大白共君浮。
幸闻边备初无警，喜见农功渐可鸠。
老去所期如此尔，人间底事更关愁。
次韵得閒晚春即事
作者：乐备
朝代：宋

新晴初照屋山头，春欲归时事事幽。诗著硬黄容我扫，酒拚大白共君浮。幸闻边备初无警，喜见农功渐可鸠。老去所期如此尔，人间底事更关愁。
次韵得閒晚春即事
作者：乐备
朝代：宋

新晴初照屋山头，春欲归时事事幽。
诗著硬黄容我扫，酒拚大白共君浮。
幸闻边行初无警，喜见农功渐可鸠。
老去所期如此尔，人间底事更关愁。
次马得閒幽居客至韵
作者：乐备
朝代：宋

吾道如君有几人，生憎轻薄白头新。林泉卜筑何妨静，诗酒寻盟不厌频。小雨汀洲松浦霁，斜阳花草玉峰春。芒鞋竹杖须乘兴，快取平生见懒真。
次马得閒幽居客至韵
作者：乐备
朝代：宋

吾道如君有几人，生憎轻薄白头新。
林泉卜筑何妨静，诗酒寻盟不厌频。
小雨汀洲松浦霁，斜阳花草玉峰春。
芒鞵竹杖须乘兴，快取平生见懒真。
比同彦平谒希颜千里昆仲千里留醉短项翁彦平
作者：乐备
朝代：宋

君不见便腹边先生，齁齁昼眠贮五经。
又不见长头朵都尉，喋喋问字聒人耳。
两人挟策烦天机，俱忘其羊乃其理。
不如此翁不知书，肩记颐隐形侏儒。
胸中无物只嗜酒，酒至辄尽甯留余。
有时花帽宾客前，清辩倾倒如流泉。
不辞伴客竟佳夕，第恐吻燥舌本乾。
主人从今莫言穷，有此自足当万钟。
但令时与圣贤对，勿学鄙古中空空。
我昔已自闻其风，向来一笑欣相逢。
他时访戴不必见，径须奓户呼此翁。
比同彦平谒希颜千里昆仲千里留醉短项翁彦平有作鄙拙者亦不能已勉强乱道幸笑览
作者：乐备
朝代：宋

君不见便腹边先生，齁齁昼眠贮五经。又不见长头贾都尉，喋喋问字聒人耳。两人挟策烦天机，俱忘其羊乃其理。不如此翁不知书，肩高颐隐形侏儒。胸中无物祇嗜酒，酒至辄尽宁留馀。有时花帽宾客前，清辩倾倒如流泉。不辞伴客竟佳夕，第恐吻燥舌本乾。主人从今莫言穷，有此自足当万钟。但令时与圣贤对，勿学鄙士中空空。我昔已自闻其风，向来一笑欣相逢。他时访戴不必见，径须奓户呼此翁。
比同彦平谒希颜千里昆仲千里留醉短项翁彦平有作鄙拙者亦不能已勉强乱道幸笑览
作者：乐备
朝代：宋

君不见便腹边先生，齁齁昼眠贮五经。
又不见长头贾都尉，喋喋问字聒人耳。
两人挟策烦天机，俱忘其羊乃其理。
不如此翁不知书，肩高颐隠形侏儒。
胸中无物祇嗜酒，酒至辄尽宁留余。
有时花帽宾客前，清辩倾倒如流泉。
不辞伴客竟佳夕，第恐吻燥舌本干。
主人从今莫言穷，有此自足当万钟。
但令时与圣贤对，勿学鄙士中空空。
我昔已自闻其风，向来一笑欣相逢。
他时访戴不必见，径须奓户呼此翁。
卜算子·相思似海深
作者：乐婉
朝代：宋
体裁：词

相思似海深，旧事如天远。
泪滴千千万万行，更使人愁断肠。
要见无因见，了拚终难拚。
若是前生未有缘，待重结、来生愿。
卜算子·答施
作者：乐婉
朝代：宋
体裁：词

相思似海深，旧事如天远。泪滴千千万万行，更使人、愁肠断。要见无因见，了拚终难拚。若是前生未有缘，待重结、来生愿。
卜算子答施
作者：乐婉
朝代：宋
体裁：词

相思似海深，旧事如天远。泪滴千千万万行，更使人、愁肠断。要见无因见，拚了终难拚。若是前生未有缘，待重结、来生愿。
休休亭
作者：乐沆
朝代：宋
体裁：七言律诗

贻溪澄澈玉峰寒，居士当年此考槃。访得遗基青华下，构成危栋白云端。人间日月双轮转，世外襟怀九鼎安。醉魄吟魂如未泯，也应谢我数盘桓。
龙寿山万岁寺
作者：乐章
朝代：宋

风波暄白昼，云雨暗空山。
楚客惊停棹，湘妃惨湿鬟。
化成羣木杪，砥柱众流间。
肸蠁通精意，行人易往还。
龙寿山万岁寺
作者：乐章
朝代：宋

风波暄白昼，云雨暗空山。楚客惊停棹，湘妃惨湿鬟。化成群木杪，砥柱众流间。肸蚃通精意，行人易往还。
句
作者：乐诏
朝代：宋

夜深只见灯高下，春尽不知人往还。
下摄市
作者：乐雷发
朝代：宋
体裁：七言律诗

吟到湘潭一叶黄，贾胡踪迹正悲凉。抱琴沽酒异乡客，打鼓发船何郡郎。楚女越商相杂沓，淮盐浙楮自低昂。尘埃市井无人识，濯足江头望八荒。
下第归后李伯辉李景魏索近诗
作者：乐雷发
朝代：宋

吟遍吴头楚尾春，多惭词客问征尘。
振衣天目寻黄独，濯足湘江咏白苹。
宋五已惭称进士，陈三何用作诗人。
锦囊原属君家有，分买鱼经理钓轮。
下第归后李伯辉李景魏索近诗
作者：乐雷发
朝代：宋

吟遍吴头楚尾春，多惭词客问征尘。振衣天目寻黄独，濯足湘江咏白蘋。宋五已惭称进士，陈三何用作诗人。锦囊原属君家有，分买鱼经理钓轮。
与复古叔读横渠正蒙书
作者：乐雷发
朝代：宋

惆怅枯株无晬盘，云横太白梦魂寒。半生骄吝如蜗缩，自把西铭反覆看。谁掘骊山起老师，竹林灯火共心期。年来后学轻前辈，看彻皋比罢讲时。
与復古叔读横渠正蒙书·其一
作者：乐雷发
朝代：宋
体裁：七言绝句

惆怅枯株无晬盘，云横太白梦魂寒。半生骄吝如蜗缩，自把西铭反覆看。
与復古叔读横渠正蒙书·其二
作者：乐雷发
朝代：宋
体裁：七言绝句

谁掘骊山起老师，竹林灯火共心期。年来后学轻前辈，看彻皋比罢讲时。
与李盘翁知县登七星山吊石道士
作者：乐雷发
朝代：宋

叠嶂矗空青，耽幽共一寻。苔荒碑意古，茗苦道情深。有兴梯苍壁，无才咏玉簪。吟仙何处去，我辈复登临。
与李盘翁知县登七星山弔石道士
作者：乐雷发
朝代：宋

迭嶂矗空青，躭幽共一寻。
苔荒碑意古，茗苦道情深。
有兴梯苍壁，无才咏玉簪。
吟仙何处去，我辈復登临。
乌乌歌
作者：乐雷发
朝代：宋
体裁：古风

莫读书，莫读书，惠施五车今何如。请君为我焚却“离骚赋”，我亦为君劈碎“太极图”。朅来相就饮斗酒，听我仰天歌乌乌。深衣大带讲唐虞，不如长缨系单于。吮豪搦管赋子虚，不如快鞭跃的卢。君不见前年贼兵破巴渝，今年贼兵屠成都。风尘澒洞兮豺虎塞途，杀人如麻兮流血成湖。眉山书院嘶哨马，浣花草堂巢妖狐。何人笞中行，何人缚可汗。何人丸泥封函谷，何人三箭定天山。大冠若箕兮高剑拄颐，朝谈回轲兮夕讲濂伊。绶若若兮印累累，九州博大兮君今何之。有金须碎作仆姑，有铁须铸作蒺藜。我当赠君以湛卢青萍之剑，君当报我以太乙白鹊之旗。好杀贼奴取金印，何用区区章句为。死诸葛兮能走仲达，非孔子兮孰却莱夷。噫，歌乌乌兮使我心不怡。莫读书，成书痴。
乌乌歌
作者：乐雷发
朝代：宋

莫读书，莫读书，惠施五车今何如。请君为我焚却“离骚赋，”我亦为君劈碎“太极图。”朅来相就饮斗酒，听我仰天歌乌乌。深衣大带讲唐虞，不如长缨系单于。吮豪搦管赋子虚，不如快鞭跃的卢。君不见前年贼兵破巴渝，今年贼兵屠成都。风尘澒洞兮豺虎塞途，杀人如麻兮流血成湖。眉山书院嘶哨马，浣花草堂巢妖狐。何人笞中行，何人缚可汗。何人丸泥封函谷，何人三箭定天山。大冠若箕兮高剑拄颐，朝谈回轲兮夕讲濂伊。绶若若兮印累累，九州博大兮君今何之。有金须碎作仆姑，有铁须铸作蒺藜。我当赠君以湛卢青萍之剑，君当报我以太乙白鹊之旗。好杀贼奴取金印，何用区区章句为。死诸葛兮能走仲达，非孔子兮孰却莱夷。噫，歌乌乌兮使我心不怡。莫读书，成书痴。
乌乌歌
作者：乐雷发
朝代：宋

莫读书，莫读书，惠施五车今何如。
请君为我焚却离骚赋，我亦为君劈碎太极图。
朅来相就饮斗酒，听我仰天歌乌乌。
深衣大带讲唐虞，不如长缨繫单于。
吮豪搦管赋子虚，不如快鞭跃的卢。
君不见前年贼兵破巴渝，今年贼兵屠成都。
风尘澒洞兮豺虎塞途，杀人如麻兮流血成湖。
眉山书院嘶哨马，浣花草堂巢妖狐。
何人笞中行，何人缚可汗。
何人丸泥封函谷，何人三箭定天山。
大冠若箕兮高剑拄颐，朝谈回轲兮夕讲濂伊。
绶若若兮印纍纍，九州博大兮君今何之。
有金须碎作仆姑，有铁须铸作蒺藜。
我当赠君以湛卢青萍之剑，君当报我以太乙白鹊之旗。
好杀贼奴取金印，何用区区章句为。
死诸葛兮能走仲达，非孔子兮孰却莱夷。
噫，歌乌乌兮使我心不怡。
莫读书，成书痴。
九疑紫霞洞歌
作者：乐雷发
朝代：宋

猗欤奇哉，紫霞之洞真天开。千变万状不可述，恍疑幻出壶中之蓬莱。湘滨两姝不敢到，怅望苍梧云缥缈。尔来三千三百年，斑龙空卧金光草。我采姹女江华滨，是为三十六帝之外臣。右持绿玉杖，左携紫金经。长歌天上谣，一呼开先扃。列炬照深窈，悬身事幽讨。群仙喜我来，惊笑欲绝倒。何侯抚我顶，伟远拍我肩。绿华赠我金条脱，安期分我红景丹。借问此何地，指言太虚天。翠霞紫云张宝幄，悬黎结绿盘璎珞。万叠苍苔荒石田，谁呼青龙耕紫烟。帝狱铜墙未偏识，拟开宝藏紬云笈。嵯峨水际披蓑翁，应是篯铿钓神龙。仙人仙人何多事，惊世骇俗变灵异。或跣巨足垂天云，或卬短趾流沙浔。或现姑射处子身，粉霞红绶藕丝裙。或示普陀大士形，或持簪柳垂宝璎。或插镂象管，或结火齐珍。或琢玄圃玉，或布祇园金。洞中之深不知几百里，但见萦纡屈折一里一涧水。人言有路通桂林，乘兴欲寻日华君。吾闻洞中大小洞天三十六，帝遣列真分治局。上界官府应更多，定知此洞今谁属。猗欤奇哉，紫霞之洞真天开。我上会稽探禹穴，复浮沧海登天台。岩谷岂无奇，视此何尘埃。摩挲崖石题恶句，记我杖履敲云来。黄涪翁，元漫叟，目力一生空宇宙。澹岩阳华有何奇，枉费篇章劖石窦。
九疑紫霞洞歌
作者：乐雷发
朝代：宋

猗欤奇哉，紫霞之洞真天开。
千变万状不可述，恍疑幻出壶中之蓬莱。
湘滨两姝不敢到，怅望苍梧云缥缈。
尔来三千三百年，斑龙空卧金光草。
我采姹女江华滨，是为三十六帝之外臣。
右持绿玉杖，左携紫金经。
长歌天上谣，一呼开先扃。
列炬照深窈，悬身事幽讨。
群仙喜我来，惊笑欲绝倒。
何侯抚我顶，伟远拍我肩。
绿华赠我金条脱，安期分我红景丹。
借问此何地，指言太虚天。
翠霞紫云张宝幄，悬黎结绿盘璎珞。
万迭苍苔荒石田，谁呼青龙耕紫烟。
帝狱铜墙未偏识，拟开宝藏紬云笈。
嵯峨水际披蓑翁，应是籛铿钓神龙。
仙人仙人何多事，惊世骇俗变灵异。
或跣巨足垂天云，或卬短趾流沙浔。
或现姑射处子身，粉霞红绶藕丝裙。
或示普陀大士形，或持簪柳垂宝璎。
或插镂象管，或结火齐珍。
或琢玄圃玉，或布祇园金。
洞中之深不知几百里，但见萦纡屈折一里一涧水。
人言有路通桂林，乘兴欲寻日华君。
吾闻洞中大小洞天三十六，帝遣列真分治局。
上界官府应更多，定知此洞今谁属。
猗欤奇哉，紫霞之洞真天开。
我上会稽探禹穴，復浮沧海登天台。
岩谷岂无奇，视此何尘埃。
摩挲崖石题恶句，记我杖履敲云来。
黄涪翁，元漫叟，目力一生空宇宙。
澹岩阳华有何奇，枉费篇章劖石窦。
书萧千岩集
作者：乐雷发
朝代：宋
体裁：七言律诗

向来杨陆共峥嵘，吟到停云趣转清。古似洞庭张雅乐，严如即墨敛残兵。茵蔯终不肥方朔，芣苡何堪病冉耕。细读残编搔白首，未应造物忌诗名。
代送徐侍郎赴召
作者：乐雷发
朝代：宋
体裁：七言律诗

大厦谁堪任栋梁，试留斋舰问行藏。朝廷议论如春雨，吴蜀人才似夕阳。三渐何曾投砭剂，五寒今望起膏肓。拟看相业磨崖在，却到浯溪话别觞。
佳人两章寄许东溪·其二
作者：乐雷发
朝代：宋
体裁：古风

衡之江，清且漪。我有佳人，在江之湄。朝餐菭蘠兮夕馔江蓠，欲往从之兮我马虺隤。安得为琴高，沿波与君随。衡之江，清且漪。
到衡岳呈弟山长
作者：乐雷发
朝代：宋

閒依禹柏系征骢，猿鸟应犹怪贱踪。正拟开云访韩愈，可能避雨识茅容。朱陵洞里秋呼鹤，紫盖峰前晓听钟。欲踏青霞寻胜趣，倦游应许借吟筇。
到衡岳呈弟山长
作者：乐雷发
朝代：宋

閒依禹柏繫征骢，猿鸟应犹怪贱踪。
正拟开云访韩愈，可能避雨识茅容。
朱陵洞裏秋呼鹤，紫盖峯前晓听钟。
欲踏青霞寻胜趣，倦游应许借吟筇。
南林寺
作者：乐雷发
朝代：宋
体裁：五言律诗

律院僧应俗，亭荒草木删。无碑堪考古，有客自看山。竹好惟嫌密，云多不自閒。小溪知最近，童浴夜方还。
史主簿以授庵习稿见示敬题其后并寄张宗瑞
作者：乐雷发
朝代：宋

姜夔荒冢白蘋深，鸑鷟无声结绿沈。拟向鄱阳寻后杜，只招张叟听君吟。吟了南楼到库楼，塞云边月困雕锼。只今南北无诗禁，曾有新编遏鞑不。
史主簿以授庵习稿见示敬题其后并寄张宗瑞·其一
作者：乐雷发
朝代：宋

姜夔荒冢白苹深，鸑鷟无声结绿沈。
拟向鄱阳寻后杜，只招张叟听君吟。
史主簿以授庵习稿见示敬题其后并寄张宗瑞·其二
作者：乐雷发
朝代：宋
体裁：七言绝句

吟了南楼到库楼，塞云边月困雕锼。只今南北无诗禁，曾有新编遏鞑不。
听友人谈蜀道事
作者：乐雷发
朝代：宋
体裁：七言律诗

石栈天梯荡战尘，谁驱哨马满峨岷。尽看乌犬为君子，谁问沙虫化小人。鞑智岂应强兀朮，蜀材正自欠吴璘。细吟猛虎长蛇句，空对西风泪满巾。
听庐山胡道士弹离骚
作者：乐雷发
朝代：宋

庐山道士菊潭仙，前世沧浪握楚荃。莫道离骚遗响绝，孤钩寡珥尚能传。吊湘谁解荐江蓠，忠愤泠泠写七丝。愁绝九疑山下听，重华应许就陈词。
听庐山胡道士弹离骚·其一
作者：乐雷发
朝代：宋

庐山道士菊潭仙，前世沧浪握楚荃。
莫道离骚遗响绝，孤鈎寡珥尚能传。
听庐山胡道士弹离骚·其一
作者：乐雷发
朝代：宋

庐山道士菊潭仙，前世沧浪握楚荃。莫道离骚遗响绝，孤钩寡珥尚能传。
听庐山胡道士弹离骚·其二
作者：乐雷发
朝代：宋

吊湘谁解荐江蓠，忠愤泠泠写七丝。愁绝九疑山下听，重华应许就陈词。
听庐山胡道士弹离骚·其二
作者：乐雷发
朝代：宋

弔湘谁解荐江蓠，忠愤泠泠写七丝。
愁绝九疑山下听，重华应许就陈词。
呈姚雪蓬使君
作者：乐雷发
朝代：宋

祝融应自胜崆峒，且读通书办圣功。事可语人甘受谤，诗能名世不嫌穷。春边采药收湘芷，月下调弦送楚鸿。赖有行人碑尚在，棠阴依旧恋东风。